qundao/data-zh-poetry huggingface dataset:
露觔庙
作者：黎民表
朝代：明

仙媛芳名齐日月，閟宫遗像锁烟霞。明湖日镜金钿影，清露长涵宝靥花。飒飒灵风催苦竹，泠泠秋色净蒹葭。可怜陨玉空山后，惭愧蛾眉学浣沙。
青霞谷
作者：黎民表
朝代：明

霞外昔沉冥，松篁尚匝青。桥边逢洗钵，石上记翻经。一壑专名胜，千秋更典刑。偶来忘絮酒，长揖谢山灵。
韦园别子与得谈字
作者：黎民表
朝代：明

宾御促征骖，离觞且共衔。春风吹杜若，野日上松杉。郡外嵩高色，尊前史汉谈。竹林吾党在，何必羡江南。
顷以俚述投大司马白石蔡公猥承见答次韵一首
作者：黎民表
朝代：明

十年华省梦清芬，喜挹风流在五云。司马旧曾传谏草，侯芭元自好玄文。斗间一望双龙气，台上谁攀彩凤群。莫拟北山招隐士，更开东阁奉明君。
顾玄纬见过山房次韵二首
作者：黎民表
朝代：明

谁拟南阳有卧庐，蓬蒿三径闭门居。祗缘好事能携酒，应为穷愁独著书。阑暑气催鸣鸟变，新凉风过落花馀。云山政值邀欢日，入洛才名信不虚。东陵今日学为园，芹曝何心献至尊。谩有声名传谷口，空劳车骑访夷门。清冰销夏沉朱李，凉月邀人倒玉尊。自是罗浮堪吏隐，肯将名姓拟轩辕。
顾玄纬见过山房次韵二首·其一
作者：黎民表
朝代：明

谁拟南阳有卧庐，蓬蒿三径闭门居。祗缘好事能携酒，应为穷愁独著书。阑暑气催鸣鸟变，新凉风过落花馀。云山政值邀欢日，入洛才名信不虚。
顾玄纬见过山房次韵二首·其二
作者：黎民表
朝代：明

东陵今日学为园，芹曝何心献至尊。谩有声名传谷口，空劳车骑访夷门。清冰销夏沉朱李，凉月邀人倒玉尊。自是罗浮堪吏隐，肯将名姓拟轩辕。
顾鸿胪诸子邀同丁计部游玉河堤上得明字
作者：黎民表
朝代：明

久作尘中客，閒从堤上行。轻风花外度，残照雨边明。趋事联三省，游踪愧二京。当歌聊驻马，轻别若为情。
题仲弟惟和云野山房
作者：黎民表
朝代：明

白云何灿茜，飞度玉山岑。散漫南窗下，徘徊嘉树林。凝霏入素几，委润夹幽襟。翘首帝乡远，揽结兴长吟。释耒起南亩，肤寸待成霖。卷舒在适性，去来尔何心。扶摇方整驾，总辔瑶池阴。
题余伯祥河亭
作者：黎民表
朝代：明

高斋开白下，疏树倚青溪。竹露秋逾滴，山云晚渐低。汉京班氏学，剡曲戴颙栖。念尔风流在，令予恋解携。
题天长馆壁
作者：黎民表
朝代：明

日色晓残野草花，行人触热转堪嗟。仙瓶自汲清泠水，谁解鹴裘付酒家。尊酒文园会不稀，五陵豪客自轻肥。荒鸡唤醒山邮梦，犹忆更衣入琐闱。
题天长馆壁·其一
作者：黎民表
朝代：明

日色晓残野草花，行人触热转堪嗟。仙瓶自汲清泠水，谁解鹴裘付酒家。
题天长馆壁·其二
作者：黎民表
朝代：明

尊酒文园会不稀，五陵豪客自轻肥。荒鸡唤醒山邮梦，犹忆更衣入琐闱。
题子乾双鹤
作者：黎民表
朝代：明

爱尔双笼鹤，昂昂在野堂。孤标能自许，独立亦何妨。素翮逢秋劲，清声入夜长。云罗知不碍，莫遣羽毛伤。
题庐山瀑布图送黄观察之鄱阳
作者：黎民表
朝代：明

香炉千嶂霁生云，遥接天门紫气分。湖海烽烟今汛扫，不妨停盖谒匡君。濛濛雨气湿丹台，万壑涛声送薄雷。一片琼花吹不散，仙人长驾白龙来。
题庐山瀑布图送黄观察之鄱阳·其一
作者：黎民表
朝代：明

香炉千嶂霁生云，遥接天门紫气分。湖海烽烟今汛扫，不妨停盖谒匡君。
题庐山瀑布图送黄观察之鄱阳·其二
作者：黎民表
朝代：明

濛濛雨气湿丹台，万壑涛声送薄雷。一片琼花吹不散，仙人长驾白龙来。
题张山人子嘿孝思卷
作者：黎民表
朝代：明

已向沧洲老，还从燕市游。行藏丹检在，风月锦囊收。搦管云生纸，披衣雪满裘。江湖千里梦，犹忆到松楸。
题杨山人隐居
作者：黎民表
朝代：明

紫逻云林僻，青溪径路斜。应怜招隐地，况复草玄家。藤古蟠幽石，松寒落细花。山窗开罨画，天井上烟霞。宅胜栖心远，凭高属兴赊。图书淹日月，芝术共年华。雏凤飞将奋，冥鸿迹渐遐。浮荣真梦幻，悔不学丹砂。
题汝和石鼎寮
作者：黎民表
朝代：明

思苦诗难就，松窗月过馀。可怜方外客，不解俗人书。
题玉屏墨庄
作者：黎民表
朝代：明

净业临丹壑，高居拥翠屏。云光过沼白，山色入池青。独鹤将人静，閒门共月扃。安知灌园客，不是少微星。兰沼碧沈沈，微风生树林。游鱼避荇叶，食鸟下蒲心。径狭牵衣袂，岩虚应足音。知君数来往，应不倦幽寻。陇蜀平分处，风烟迥不迷。斜阳褒谷口，古树汉坛西。泉石经龙卧，烟萝拂凤栖。何时纡俗驾，从尔问丹梯。
题玉屏墨庄·其一
作者：黎民表
朝代：明

净业临丹壑，高居拥翠屏。云光过沼白，山色入池青。独鹤将人静，閒门共月扃。安知灌园客，不是少微星。
题玉屏墨庄·其三
作者：黎民表
朝代：明

陇蜀平分处，风烟迥不迷。斜阳褒谷口，古树汉坛西。泉石经龙卧，烟萝拂凤栖。何时纡俗驾，从尔问丹梯。
题玉屏墨庄·其二
作者：黎民表
朝代：明

兰沼碧沈沈，微风生树林。游鱼避荇叶，食鸟下蒲心。径狭牵衣袂，岩虚应足音。知君数来往，应不倦幽寻。
题画为李宫詹子蕃
作者：黎民表
朝代：明

玉露漙漙绿叶披，花开金粟影离离。仙禽欲下栖难定，谁为华林借一枝。武龙清斋太乙宫，上林舞处不春风。遥知绛节随王母，青鸟飞来御苑中。
题画为李宫詹子蕃·其一
作者：黎民表
朝代：明

玉露漙漙绿叶披，花开金粟影离离。仙禽欲下栖难定，谁为华林借一枝。
题画为李宫詹子蕃·其二
作者：黎民表
朝代：明

武龙清斋太乙宫，上林舞处不春风。遥知绛节随王母，青鸟飞来御苑中。
题画美人
作者：黎民表
朝代：明

花落苔青永巷幽，罗衣一侍几经秋。长门纵有葳蕤锁，争奈閒情逐水流。曲江丝柳漾春风，侍女开元结束同。妆罢临池人似凤，紫骝飞入玉宸宫。
题画美人·其一
作者：黎民表
朝代：明

花落苔青永巷幽，罗衣一侍几经秋。长门纵有葳蕤锁，争奈閒情逐水流。
题画美人·其二
作者：黎民表
朝代：明

曲江丝柳漾春风，侍女开元结束同。妆罢临池人似凤，紫骝飞入玉宸宫。
题画马赠黄幼章南归
作者：黎民表
朝代：明

沙塞风高万马驰，五花云锦散瑶池。九真亦有麒麟种，不是长安果下骑。蹑电追风不受缰，千金有意待孙阳。君王驾驭多奇骏，肯使天闲老乘黄。
题画马赠黄幼章南归·其一
作者：黎民表
朝代：明

沙塞风高万马驰，五花云锦散瑶池。九真亦有麒麟种，不是长安果下骑。
题画马赠黄幼章南归·其二
作者：黎民表
朝代：明

蹑电追风不受缰，千金有意待孙阳。君王驾驭多奇骏，肯使天闲老乘黄。
题芙蓉画
作者：黎民表
朝代：明

玉路试新妆，盈盈照秋水。不是芙蓉花，颜色应相似。
题虬峰精舍图为谢侍御
作者：黎民表
朝代：明

高枝五粒似龙蟠，长夏阴霏洒雪寒。清近射堂连碧草，影从文杏覆朱阑。山中旧揽苍精佩，殿上今峨豸角冠。一起东山慰霖雨，莫因猿鹤故盘桓。
题诃林异上人奇峰精舍
作者：黎民表
朝代：明

城西古树枝相樛，云是神僧手所植。青皮赤文十抱强，虎攫虬奔人莫识。几度摩娑行树底，爽气阴风振泉石。顷来溽暑常伏枕，怅望禅栖杳难即。清晨剥喙闻扣门，倏见磥砢悬素壁。雪山灵草光照眼，祗园宝花乱相射。跏趺座上尔为谁，庞眉电目仍霜髭。楞伽万遍口能诵，毗邪丈室身不移。白茆况迩诃林井，大士曹溪曾灌顶。胜地犹依龙象力，清地屡照鸾凰影。吾师日长绕百过，雨折风披何碎琐。香炉仙乐知有无，宝胜铢衣飘婀娜。只今甲子旬五日，种花谁见还成果。予生苦遭尘网缚，依止清凉无不可。此图此树俱幻迹，况涉言词计应左。披图且谢门徒归，野客吟成山叶堕。
题迟贤亭靳仙笔迹
作者：黎民表
朝代：明

白云飞不去，掷笔此亭幽。星宿垂芒在，虫鱼汗简留。识奇空白首，招手即丹丘。欲展青毡卧，荒生霹雳愁。
题阙
作者：黎民表
朝代：明

温树扶疏月转明，不眠乌鹊夜还惊。天围翠殿澄沙色，冰合金塘坠叶声。虎旅喧传屯甲帐，龙舆深驻在西清。九华灯影微微散，碧落空歌半欲成。
题阙
作者：黎民表
朝代：明

黄金台上见新诗，倾盖相逢慰所思。洛下才名谁并美，竹林风致似前时。心悬北阙先春到，书寄家乡有雁知。寥落草堂虚月色，梅花江路与君期。
题顾汝和所作寒影图
作者：黎民表
朝代：明

涧底青枝接凤鸾，梅花相并重琅玕。虎头画手风流在，能向西窗写岁寒。
题黄山谷书黄龙禅师开堂疏
作者：黎民表
朝代：明

钟陵行押称第一，早岁已入兰亭室。转运应知腕有神，掣颤尤工老来笔。学诗唯许杜少陵，翰墨黄州乃其匹。宋人岂解识真龙，天厩骅骝纵奔逸。籍名党锢疾如仇，白首黔阳作系囚。平生正得参禅力，万里危途百不忧。黄龙老宿尔何子，槁目曾识东家丘。相酬妙语千金直，能使芳名万古流。擘窠何人勒翠琰，野火不肯焚银钩。何年拓本来燕市，惨澹无人知满字。金门久客逢休浣，北牖临风自粘缀。发短谁知心尚长，侧釐尚望君王赐。
风汎崇兰图
作者：黎民表
朝代：明

在室偏同气，当门偶自防。祇怜幽谷性，莫叹后时芳。作佩馨弥久，裁书叶正长。佳期频怅望，南国有微霜。
飞云顶
作者：黎民表
朝代：明

飞步上㠝岏，星辰渐可扪。一山浮海至，五岭此峰尊。元气回阴洞，丹霞辟妙门。从来尘劫外，别自有乾坤。
飞云顶
作者：黎民表
朝代：明

龟台何岧峣，下临西极天。灵妃舞云轺，嬉游携列仙。鲸波忽簸荡，浮来知几年。至今三青鸟，犹巢珠树颠。
飞花曲
作者：黎民表
朝代：明

长安戚里竞春阳，桃李花开夹道傍。遥裔鹤烟笼上苑，丰茸鸡树迩明光。濯锦含霞非一色，刻翠施红映朝日。同心并蒂引鸳雏，接叶交枝栖凤翼。西第东邻望不迷，溶溶宛宛复凄凄。歌残玉树飘成阵，曲罢山芗踏作泥。婉态柔情分绰约，不与春光共销铄。初拂交疏入绮窗，径度华池上青阁。绮窗青阁盛佳人，二八蛾眉不解嚬。红牙度曲梁尘起，银甲搊筝璧月新。碧复云屏昼不开，莺啼燕语空徘徊。慵妆未进雕胡饭，揽带方临玉镜台。摘蕊扳条还自爱，睡起曾无一枝在。愔愔迸泪乍停机，脉脉煎心翻解佩。昔时烂漫空相惜，今日凋零竟何益。宁知岁月损铅华，宁谓风光类弹射。万事相看成转蓬，朝居裀褥暮尘中。安陵坐弃前鱼泣，长信恒悲团扇风。富贵荣华须及时，烹羊炮羔君莫辞。清歌窈窕芙蓉帐，美酒蒲萄金屈卮。高阳酒徒良不恶，执戟何如草《玄》乐。谁肯低头拜七贵，谁能闭户穷三略。莫叹飞花太薄情，可怜全盛易骄盈。铜驼陌上荒荆棘，金爵台前漳水声。
食荔枝贻李季常兼柬欧经季欧子耕
作者：黎民表
朝代：明

火齐出南海，累累荫房栊。虽蒙侧生诮，移植甘泉中。琼浆一入口，五内生泠风。枳橘有常性，气味将无同。君子幸见赏，饱食宁伤中。虽云悦颜色，亦能热丹宫。密脾间清汲，调燮乃见功。神农疏草木，尔雅诠鱼虫。烹芼失其宜，伐性兹无穷。作诗贻北客，细咽无匆匆。
饭银钗岭馆舍
作者：黎民表
朝代：明

云藏千仞壁，日落数家村。节冷无烟火，沙乾乏水源。山家供麦饭，野逻具醪尊。稍喜临边静，垂鞭出此门。
饮饯徐比部宅时吴舍人李比部同集
作者：黎民表
朝代：明

燕京杨柳花飞日，一上春台望苑墙。词客喜同金马署，归心遥滞白云乡。鸿疏岭峤音书断，骑绕关山别路长。？醉此宵应不惜，众人空自隔殊方。征骖欲戒暂徘徊，极目风烟惨不开。白社别来频有梦，青山归去独无媒。遥祠应待河东盖，作赋多逢邺下才。谁向天涯慰寥落，封书须为朔鸿裁。
饮饯徐比部宅时吴舍人李比部同集·其一
作者：黎民表
朝代：明

燕京杨柳花飞日，一上春台望苑墙。词客喜同金马署，归心遥滞白云乡。鸿疏岭峤音书断，骑绕关山别路长。？醉此宵应不惜，众人空自隔殊方。
饮饯徐比部宅时吴舍人李比部同集·其一
作者：黎民表
朝代：明
体裁：七言律诗

燕京杨柳花飞日，一上春台望苑墙。词客喜同金马署，归心遥滞白云乡。鸿疏岭峤音书断，骑绕关山别路长。�醉此宵应不惜，众人空自隔殊方。
饮饯徐比部宅时吴舍人李比部同集·其二
作者：黎民表
朝代：明

征骖欲戒暂徘徊，极目风烟惨不开。白社别来频有梦，青山归去独无媒。遥祠应待河东盖，作赋多逢邺下才。谁向天涯慰寥落，封书须为朔鸿裁。
香山寺
作者：黎民表
朝代：明

却月横香阁，祠星隐绀台。殿随山势转，池向水源开。双阙浮云敛，千林返照来。鹤岑清绝处，心赏信悠哉。
香炉峡
作者：黎民表
朝代：明

重林遥蔽日，群峭上摩天。蜃气何崷崒，猿声更接连。双娥行雨庙，百丈上泷船。远道应愁绝，乡园若个边。
鲤鱼图为大司徒三川刘公赋
作者：黎民表
朝代：明

谁剪生绡画神鲤，黄金作鳞丹砂尾。大者矫健凌飞涛，小者唼喋随波起。赤日簸弄扶桑潮，此鱼有意排青霄。气连海岱成肤寸，势挽天河注沃焦。良工画此有深意，不独研机在山水。君臣遇合将无同，龙变云蒸亦如此。燕市何人购此图，宝之不减双璠玙。持归华屋生烟雾，倏尔沧洲落五湖。是日天高秋瑟瑟，宾客满堂皆动色。朱弦喜奏凤将雏，瑶阶更叶兰生日。知是祯符不偶然，麒麟事业旧青毡。佩刀王氏元名德，经术玄成本象贤。腐儒亦解知英物，看尔扶摇上九天。
鴳适斋为朱张水文学赋
作者：黎民表
朝代：明

一室蓬蒿下，清斋似杜机。但求栖息稳，不恨稻粱微。喜客开山笥，乘閒款竹扉。山川一何广，黄鹄待翻飞。
鹤舒台是安期上升处
作者：黎民表
朝代：明

安期鍊玉液，飞步凌紫霄。空馀璇台在，千古郁岧峣。金床锁灵穴，碧树敷英翘。鸾笙空缥缈，鹤驭徒逍遥。物化迹逾胜，理惬境自超。愿弭云中驾，随君挥碧寥。
鹫峰寺本唐淤河寺傍有贞观刻心经后殿卧佛一躯甚伟
作者：黎民表
朝代：明

幻身何处现，此地借清凉。大梦成蕉鹿，千秋阅海桑。碑犹贞观列，河已拔提荒。欲问迷津者，何如选佛场。息心驱害马，失路有亡羊。达者应齐契，宁论滞异方。
黄公绍城西草堂同袁文学邓山人赋
作者：黎民表
朝代：明

红槿编篱竹作桥，堤边应可系兰桡。已无丝竹相萦聒，惟有琴书伴寂寥。沙鸟下窥花散阵，游鱼出泳水生潮。路人知是濠梁客，不用雄文为解嘲。
黄子书堂
作者：黎民表
朝代：明

白业留孤墅，青山蔽数椽。鸟曾迎木客，花更挹蒲仙。瓢挂县萝壁，茶烹涤砚泉。犹疑散发处，长诵紫苔篇。
黄子铺
作者：黎民表
朝代：明

京尘犹未远，野落自萧骚。田父频驱雀，居人半带刀。牛羊斜日下，蓬堁朔风号。苦忆南窗下，壶觞只自操。
黄定父自维扬至过访旅寓
作者：黎民表
朝代：明

古谊惟君独，征途访我遥。梦来淮水月，棹发广陵潮。脱粟期同饭，村醪为解貂。羁心正愁绝，赖有桂丛招。
黄幼章邀游巢云轩
作者：黎民表
朝代：明

何年招隐青山里，水石依然对草堂。桃谷已迷秦日月，兰台曾秘汉文章。风泉千磴常飞雨，木叶三秋半带霜。惟有鹿门长接近，屡能乘兴到云房。
黄龙洞
作者：黎民表
朝代：明

秀甲朱明外，何年辟草莱。悬萝千磴暝，飞瀑二楼开。采药应迷屐，翻经尚有台。相期看日出，云气在蓬莱。
黄龙洞听赵太史与诸生讲学
作者：黎民表
朝代：明

钓鳌遗旧迹，水石有黄龙。使者乘轺至，诸生挟筴从。晨餐长白粥，夜坐石楼钟。讵意风雩乐，还于世外逢。
龙泉寺
作者：黎民表
朝代：明

落叶连山寺不开，夜深骑马踏荒苔。残僧对客吹芦管，风雨龙池飒沓来。
龙潭
作者：黎民表
朝代：明

何年龙已去，野色澹荒陂。元气回深洞，阴风出古祠。探珠寻赤水，沉璧问清时。牧竖犹回首，千灵访具茨。
七夕
作者：黎民衷
朝代：明

凉露沾朱缀，轻烟隐玳筵。河边摇素佩，汉曲拥花钿。灵匹欢今夕，云容忆旷年。姮娥依玉兔，流恨桂宫前。
上元曲李子藩席上赋
作者：黎民衷
朝代：明

谁放珠光海上来，金银楼阁划中开。晴云低户妆春树，北斗横空泻露杯。银鞍金毂簇千门，拾翠遗珠事总繁。醉踏东风闻笑语，空怜春梦去无痕。东风吹下烛龙烟，帝里河山锦绣妍。天上玉壶春似海，人间弦管夜如年。群仙踏月驾龙鳌，瀛海风尘起夜涛。何处天香飘露席，紫鸾箫断彩云高。
上元曲李子藩席上赋·其一
作者：黎民衷
朝代：明

谁放珠光海上来，金银楼阁划中开。晴云低户妆春树，北斗横空泻露杯。
上元曲李子藩席上赋·其三
作者：黎民衷
朝代：明

东风吹下烛龙烟，帝里河山锦绣妍。天上玉壶春似海，人间弦管夜如年。
上元曲李子藩席上赋·其二
作者：黎民衷
朝代：明

银鞍金毂簇千门，拾翠遗珠事总繁。醉踏东风闻笑语，空怜春梦去无痕。
上元曲李子藩席上赋·其四
作者：黎民衷
朝代：明

群仙踏月驾龙鳌，瀛海风尘起夜涛。何处天香飘露席，紫鸾箫断彩云高。
中秋芗溪逢吴大行元山
作者：黎民衷
朝代：明

千里由来共月明，楚江无处不秋声。深杯欲洗关山色，长笛空横河汉情。凫鹳阵寒霜叶堕，芸荷香冷莫云平。当歌莫话游燕事，长剑西风念远征。
九日蒲涧纪游同欧子桢伯家兄惟敬赋
作者：黎民衷
朝代：明

神皋恣玄览，颢气肃凄清。暂释寰中窘，还寻物外盟。佳期怜聚首，幽赏惬同行。地缩云房丽，岚收雾径晴。凌溪千仞转，窥窦万寻萦。俄见霞标截，应知地轴横。石梁临岝崿，茵阁阚欹倾。玉液秋常皎，瑶光夜愈明。洞前驯白鹿，木末走文鼪。苦竹苞新萚，枯槎折细萌。五衢翻弱叶，三秀被新荣。奇虑恣回转，孤踪绝送迎。褰裳思采若，列坐或班荆。讯古高台没，寻幽曲沼平。灵蒲犹瑩剑，虚溜尚调笙。绛节翩翩下，铢衣漠漠呈。琅函时自启，石鼎昼常烹。遗枣如誇汉，乘骡似避嬴。柱留闻鹤语，啸落带鸾声。玄兔蟠荒灶，华芝结野楹。登临摇落后，眺听古今情。井邑蝉联见，河山绣画成。高踪超解缚，嘉咏类鸣嘤。尊至倾浮蚁，觞来汲巨鲸。隐衣还制芰，狂兴欲餐英。大运多盈缩，朋情喜合并。丹砂如可学，脱屣谢浮名。
九日蒲涧纪游同欧子桢伯家兄惟敬赋
作者：黎民衷
朝代：明
体裁：五言排律

神皋恣玄览，颢气肃凄清。暂释寰中窘，还寻物外盟。佳期怜聚首，幽赏惬同行。地缩云房丽，岚收雾径晴。凌溪千仞转，窥窦万寻萦。俄见霞标截，应知地轴横。石梁临岝崿，茵阁阚欹倾。玉液秋常皎，瑶光夜愈明。洞前驯白鹿，木末走文鼪。苦竹苞新萚，枯槎折细萌。五衢翻弱叶，三秀被新荣。奇虑恣回转，孤踪绝送迎。褰裳思采若，列坐或班荆。讯古高台没，寻幽曲沼平。灵蒲犹莹剑，虚溜尚调笙。绛节翩翩下，铢衣漠漠呈。琅函时自启，石鼎昼常烹。遗枣如誇汉，乘骡似避嬴。柱留闻鹤语，啸落带鸾声。玄兔蟠荒灶，华芝结野楹。登临摇落后，眺听古今情。井邑蝉联见，河山绣画成。高踪超解缚，嘉咏类鸣嘤。尊至倾浮蚁，觞来汲巨鲸。隐衣还制芰，狂兴欲餐英。大运多盈缩，朋情喜合并。丹砂如可学，脱屣谢浮名。
五仙石
作者：黎民衷
朝代：明

松门开羽景，花径听鸾笙。紫气双龙直，青天一鹤横。岭悬春树杳，潮入暮江平。况惬烟霞赏，芳尊共一倾。
从化扬溪峒
作者：黎民衷
朝代：明

扪萝跻绝顶，开户见仙窗。薤叶垂金简，松阴覆石幢。飞梁临绝涧，危磴咽寒淙。遥望孤飞鹤，飘飘意未降。
使粤道出益阳雨后口占
作者：黎民衷
朝代：明

北来天地战尘腥，好雨连山入杳冥。共喜春回沾草木，为君暂驻省耕亭。楚天西去夏云飞，山径芳菲落未稀。何处南薰还一奏，野花香满使臣衣。久客萧然万虑轻，殊方遥指使星明。山头杜宇声何急，翻动江南行乐情。
使粤道出益阳雨后口占·其一
作者：黎民衷
朝代：明

北来天地战尘腥，好雨连山入杳冥。共喜春回沾草木，为君暂驻省耕亭。
使粤道出益阳雨后口占·其三
作者：黎民衷
朝代：明

久客萧然万虑轻，殊方遥指使星明。山头杜宇声何急，翻动江南行乐情。
使粤道出益阳雨后口占·其二
作者：黎民衷
朝代：明

楚天西去夏云飞，山径芳菲落未稀。何处南薰还一奏，野花香满使臣衣。
元旦早朝
作者：黎民衷
朝代：明

佩玉珊珊候紫宸，万方齐庆履端辰。星垂彩仗天文丽，鹓簇仙班月令新。王气晴开龙阙色，卿云霄荫凤池春。微臣幸忝方明御，愿奏时康叶帝钧。
大司马黄公席上分赋石虹湖得镜字
作者：黎民衷
朝代：明

林峦蕴重溟，薜荔开三径。云石郁参差，虹桥跨深靓。回轩绿波激，孤屿丹霞映。绯烟结疏绮，流云漾清镜。鸥来掠藻翻，鯈起穿蒲泳。碧梧含风吟，翠竹捎烟劲。缅彼丘中人，挥觞发鸾咏。去留本无机，飞跃任真性。濯缨頫流泉，晞发攀悬磴。呼鹤忆仙游，钓鳌发奇兴。降墀浩唱生，深谷跫音应。驻此俨蓬壶，翛然谢嚣境。
大龙道中即事
作者：黎民衷
朝代：明

村南村北走溪声，万壑风吹麦浪晴。山鸟唤人何太急，野花开遍不知名。
太平寺
作者：黎民衷
朝代：明

释子离人群，高居远俗氛。开门山色近，汲涧水源分。禅榻常栖月，僧衣半裛云。万缘俱寂后，钟磬夜深闻。
寄赠林井丹兵宪入楚
作者：黎民衷
朝代：明

执戟当年侍汉庭，独排高议上青冥。风尘挥手江天远，犹知金门忆岁星。楼船江汉拥飞旌，鼓角中宵气未平。闻道十洲分甲马，关门元有弃繻生。白玉仙人李子藩，天涯朋好几人存。使君复此河梁别，摇首西风未可论。龙飞六宇汉江清，王会千年叶颂声。漫说大风恩猛士，即看霖雨慰苍生。
寄赠林井丹兵宪入楚·其一
作者：黎民衷
朝代：明

执戟当年侍汉庭，独排高议上青冥。风尘挥手江天远，犹知金门忆岁星。
寄赠林井丹兵宪入楚·其三
作者：黎民衷
朝代：明

白玉仙人李子藩，天涯朋好几人存。使君复此河梁别，摇首西风未可论。
寄赠林井丹兵宪入楚·其二
作者：黎民衷
朝代：明

楼船江汉拥飞旌，鼓角中宵气未平。闻道十洲分甲马，关门元有弃繻生。
寄赠林井丹兵宪入楚·其四
作者：黎民衷
朝代：明

龙飞六宇汉江清，王会千年叶颂声。漫说大风恩猛士，即看霖雨慰苍生。
明妃词
作者：黎民衷
朝代：明

大漠吹沙风浩浩，白日黄尘暗衰草。边城戍鼓过云喧，佳人怅别关山道。欲行不行征马鸣，含颦漫把琵琶抱。别调哀弦不忍弹，可怜行路曲中难。金钿晓著商焱冷，翠黛寒沾朔雪残。玉关万里无春色，穹庐毳幕为谁欢。生来不愿离金阙，一去那知嫁胡羯。梦中犹绕汉宫云，天边独望长门月。却叹容华不似前，遗恨丹青犹未歇。几树菱花羞不语，泪湿胭脂作红雨。白雁音书行断绝，青冢悠悠在何处。朱颜命薄古云然，空有风流画史传。卫霍功多谁复见，汉家徒为筑祈连。
月夜吴舍人过集
作者：黎民衷
朝代：明

向夕群愁起，幽期幸不迷。天垂鳷鹊外，城转凤皇西。翠斝淹宫漏，春星散马蹄。十洲飞梦远，何路问丹梯。
泊京口与友人望金焦
作者：黎民衷
朝代：明

破浪乘风信晚潮，一尊烟雨对金焦。江摇白羽麾三国，帘捲青山锁六朝。镜里鱼龙听梵起，天边台榭旅魂销。浮踪何事分南北，欲借云房结胜招。
清海楼霜夜闻笛
作者：黎民衷
朝代：明

霜月满楼人独倚，商声寂历撩人耳。谁家玉笛来清夜，海思云情一时起。忆昔曾登冀北台，萧飒天风海上来。胡沙万里黄云冷，边风四起鸿雁哀。几度行人折杨柳，几处春声起落梅。庾信楼中曾作赋，郭隗台前空暮埃。朅来归卧溪边石，萍踪回首云泥隔。卜居空愧杜陵人，草玄谁过杨雄宅。千山飞雪岁将阑，万木含风气萧索。郢曲遥传寡和篇，相逢况是知音客。此夜关山月正明，此时闻笛不胜情。砧杵千家捣寒素，玉宇无尘促漏声。谁为此曲堪凄切，无乃气出与精列。调急能令山鬼愁，韵转忽惊山石裂。徘徊曲几几相思，搔首乾坤感鬓丝。摇落九歌悲宋玉，凄凉三弄忆桓伊。今古豪华多迫蹙，劝君且尽杯中醁。何时横笛溯天风，醉卧潇湘烟雨渌。
溪南别业为万铨部赋
作者：黎民衷
朝代：明

南斗临丹壑，西筠瞰紫氛。虹垂青玉案，花落黑池云。地迥鹤书下，天空鸾啸闻。何当栖颍者，复此浥清芬。
礼斗坛
作者：黎民衷
朝代：明

永夜焚香侍碧坛，七星高曜紫霄端。徘徊似有真霞降，风露凄凄沆瀣寒。
秋日谒陵
作者：黎民衷
朝代：明

岧峣宫阙冠层丘，大野苍茫紫翠浮。银碛风高闻雁度，鼎湖云起识龙游。隆墀暝落金铺色，丹磴寒霏白雪流。回首长杨风露冷，何来形胜满神州。
答大崙山人见怀之作
作者：黎民衷
朝代：明

江城离梦一樽残，霄汉双鱼破腊看。沧海夜回明月色，青山春掩薜萝寒。风尘玉树愁来倚，天地绨袍醉里宽。烽火中原难独卧，长歌招隐路漫漫。
读书泰泉精舍
作者：黎民衷
朝代：明

廛居厌纷杂，精舍在沧洲。岚光入户牖，竹柏环湍流。清朝理巾服，散帙获所求。卷之豁方寸，焕之穷六幽。机忘虑自遣，思深神与谋。玄珠非罔象，轮扁诚足羞。乌伸不知疲，象耕还有秋。烟霞尽良觌，嘤鸣无俗俦。临渊非钓国，委运殊凿抔。灵修去已远，吾将与天游。
赠卧芝山人傅汝辑
作者：黎民衷
朝代：明

不向人间道姓名，云中高卧听松声。夜来梦入华阳谷，芝草新抽较几茎。
边事
作者：黎民衷
朝代：明

沙场暂报息氛埃，苜蓿初肥马市开。百万金缯飞辇尽，中原谁复见龙媒。清朝刁斗寂无闻，一夜横奔豺虎群。边将尽承恩宠贵，死绥惟有李将军。春寒麦垄尚青柔，胡骑南窥不待秋。幕下健儿多战死，羽书不到禁城头。大汉年来已厌兵，防胡今更起长城。群臣祇有捐金计，阙下何人为请缨。大漠风沙直比寒，炊烟未暖据征鞍。古来尽道从军乐，今日方知出塞难。
边事·其一
作者：黎民衷
朝代：明

沙场暂报息氛埃，苜蓿初肥马市开。百万金缯飞辇尽，中原谁复见龙媒。
边事·其三
作者：黎民衷
朝代：明

春寒麦垄尚青柔，胡骑南窥不待秋。幕下健儿多战死，羽书不到禁城头。
边事·其二
作者：黎民衷
朝代：明

清朝刁斗寂无闻，一夜横奔豺虎群。边将尽承恩宠贵，死绥惟有李将军。
边事·其五
作者：黎民衷
朝代：明

大漠风沙直比寒，炊烟未暖据征鞍。古来尽道从军乐，今日方知出塞难。
边事·其四
作者：黎民衷
朝代：明

大汉年来已厌兵，防胡今更起长城。群臣祇有捐金计，阙下何人为请缨。
刘仙岩
作者：黎民袖
朝代：明

仙去还留迹，云深路不迷。洞门长寂寂，瑶草自萋萋。探历龙编远，何年鹤驭归。漫游松鸟共，回首夕阳低。
南海何石龟年一百八岁再至吾乡赋赠
作者：黎民袖
朝代：明

百岁于今又八年，相逢争识是神仙。银河不断乘槎路，到处经游即洞天。
济川亭送客
作者：黎民袖
朝代：明

一尊亭上欲淹留，无那征人速去舟。把酒相看浑难语，愁心空自逐江流。
甘露诗
作者：黎民袖
朝代：明

何来沆瀣散虬枝，珠缀香凝味胜饴。讶雪竞看千树满，淩阳争采万人嬉。金茎仙掌何年事，天酒神浆特地奇。知是九宵多圣泽，故将灵贶答昌期。
松明石井
作者：黎民铎
朝代：明

盐波漫道没琼浆，一自坡仙过后香。时流龙腥向海若，潜从禹穴泻天藏。霜空石瘦巢由饮，潮落文回织女章。谁识行人心独恻，聊吹松火拂茗汤。
邹公祠
作者：黎民铎
朝代：明

邈矣先生没不忘，悠悠靡及此伦常。黄云紫水寻知己，碧院青松伴异乡。梦绕朝晖依凤阕，时因星变度龙荒。西风泪断孤臣线，遐振千秋补舜裳。
飞来寺
作者：黎民铎
朝代：明

我来中宿峡，秋气苍满院。昔从舒州来，玉环今不见。风号恐飞去，洪洞耳根漩。僧老语不明，玄猿樛下串。四顾阒无人，松阴毛骨溅。扫石坐半响，云峦垂天面。世间多隐地，尻轮游化遍。
黎求，南海人。事见清康熙《禺峡山志》卷三阙题
作者：黎求
朝代：明

方丈借山区，灵峰即二禺。寻泉清嶂断，藉草白云俱。岩树摇楼榭，窗烟冷狖鼯。坐怜神物变，惆怅对江湖。
游大佛寺
作者：黎淳
朝代：明
体裁：七言律诗

潜水东流赖禹功，水环萧寺亦朝宗。郊原有路通车马，城郭无山碍鼓钟。佛大比天谁广阔，僧閒与月共从容。明朝我复趋朝去，又隔云山几万重。
游新洲寺
作者：黎淳
朝代：明
体裁：七言律诗

山阜俄生百丈渊，果曾沧海变桑田。沙填鳌极中藏寺，地锁龙宫下有天。琴剑万千馀里客，帆樯七十二湾船。江灵识我题诗意，岸草汀花散满前。
游通明观
作者：黎淳
朝代：明
体裁：七言律诗

玉皇香案憩微官，楼畔芳洲响佩环。胜境不居黄鹤下，雕栏半隐绿杨间。仙源未卜三生分，吏事犹能一日閒。醉卧江南一抔土，望中惟欠数青山。
七夕观海楼共用一先
作者：黎淳先
朝代：明

此夕双星倍可怜，人间天上两茫然。清霄独坐愁无限，浊酒相看兴自偏。楼畔曝书谁在眼，窗中乞巧事空传。银河一带无情水，迢递秋期年又年。
予六十有一诸荐绅孝廉文学以诗为寿而陈秋涛太史弁其端兹再值生朝适装潢成帙庄诵再三爰缀数言以声谢悃
作者：黎淳先
朝代：明

湖海有畸人，幽栖违世俗。上种岭头松，下采篱边菊。托言以徜徉，老至忘龌龊。何当损大篇，锦绣被岩曲。客至时披吟，敲金而戛玉。莫言贫贱交，顿使富贵足。可以示子孙，什袭当三祝。昨夜狼弧间，辉映在林木。
冯外孙支孚自龙湾来省
作者：黎淳先
朝代：明

别来三月非吴下，访我茅茨自去年。台上风云看骏足，樽前言论藉蝉联。心悬桑梓移轻棹，读罢蒿莪悲远天。不是馨儿王仲祖，庾公那得有名传。
和仲儿见梦诗五首
作者：黎淳先
朝代：明

向来曾梦杀江干，谁信联翩凤羽残。万里烟云觇岁月，一年人物改衣冠。珠还合浦渊争媚，剑化延津斗亦寒。胜具未论遗恨在，叹予白首泪难乾。兄弟相从死更难，怡怡宁夏舞衣欢。名山兴逐生涯尽，长夜诗来梦里看。万里烟云觇岁月，一年人物改衣冠。庭阶定有关心事，惟共而兄默护兰。万里烟云觇岁月，一年人物改衣冠。祇缘汎汎乘舟影，逐作悠悠异路看。膝下诸孙凭强笑，闺中少妇并催肝。参苓何用资吾老，惟有忧思血化丹。万事于今足亦难，里春不相泪堪弹。烟波渺渺自兹去，云水茫茫不可看。觇拟虬鸾何日返，岁时韡鄂倍春残。月明匣笥幽香发，肠断莲花墨未干。一自仙舟入渺漫，年来泪眼怯形单。人间痛恨缘双美，物候凋零感二难。改蜕尚存三礼旧，衣袽谁戒片帆安。冠军漫说当年事，思子官仍汉代看。
和仲儿见梦诗五首·其一
作者：黎淳先
朝代：明

向来曾梦杀江干，谁信联翩凤羽残。万里烟云觇岁月，一年人物改衣冠。珠还合浦渊争媚，剑化延津斗亦寒。胜具未论遗恨在，叹予白首泪难乾。
和仲儿见梦诗五首·其三
作者：黎淳先
朝代：明

万里烟云觇岁月，一年人物改衣冠。祇缘汎汎乘舟影，逐作悠悠异路看。膝下诸孙凭强笑，闺中少妇并催肝。参苓何用资吾老，惟有忧思血化丹。
和仲儿见梦诗五首·其二
作者：黎淳先
朝代：明

兄弟相从死更难，怡怡宁夏舞衣欢。名山兴逐生涯尽，长夜诗来梦里看。万里烟云觇岁月，一年人物改衣冠。庭阶定有关心事，惟共而兄默护兰。
和仲儿见梦诗五首·其五
作者：黎淳先
朝代：明

一自仙舟入渺漫，年来泪眼怯形单。人间痛恨缘双美，物候凋零感二难。改蜕尚存三礼旧，衣袽谁戒片帆安。冠军漫说当年事，思子官仍汉代看。
和仲儿见梦诗五首·其四
作者：黎淳先
朝代：明

万事于今足亦难，里春不相泪堪弹。烟波渺渺自兹去，云水茫茫不可看。觇拟虬鸾何日返，岁时韡鄂倍春残。月明匣笥幽香发，肠断莲花墨未干。
小除立春
作者：黎淳先
朝代：明

隔江梅柳换芳辰，两度愁肠老此身。历日明朝犹是乙，菜盘此夕已传辛。开樽但见椒花好，喧枥谁来炬影□。叹息春风鸠杖客，孙雏亦是綵衣人。
憩亭观奕
作者：黎淳先
朝代：明

东山馀一局，别墅得相看。大橘仙人技，疏帘尽日欢。罗囊宜解赠，巾角可能弹。定有奇童赋，须知白首难。
潘□□子迁八十有一征诗为寿题于箑□寄之
作者：黎淳先
朝代：明

修竹千竿自闭门，著书兼得避尘喧。猎逢渭水周称尚，殿有灵光鲁独存。四世丝纶瞻骑省，六朝杖履长兰荪。即看双鹤翩翩起，人道罗江别有村。
相逢行
作者：黎淳先
朝代：明

人生无百年，动如参与商。安得皓首人，常结少年场。之子皆英妙，意气凌穷苍。千仞万岧峣，睇览匪寻常。青云生衿裙，白雪披囊箱。剧吟兴愈发，飘然下大荒。入门喜相见，论诗夜未央。馔玉岂足贵，四壁有文章。衰朽勿复道，眷此谊难忘。
秋夜简笥中往来诗札不无存亡之感焉
作者：黎淳先
朝代：明

老去亲知见面稀，百年投赠意多违。赫号漫漶多经蠹，银烛熹微字欲飞。最忆园林仍白社，尝言子弟有乌衣。几回读罢秋风过，两鬓萧疏带泪挥。
空囊
作者：黎淳先
朝代：明

岁事峥嵘际，空囊羞涩间。无钱惟缩手，有酒亦开颜。守腊梅花老，迎春鸟语还。眼前不用买，明月与青山。
谢卓林登武科赋寄其季父长悦以志予喜
作者：黎淳先
朝代：明

君家多宝树，吾社喜朋簪。挟策登坛少，搴旂夺来还。东山推叔父，犹子羡奇男。暇日棋消局，清霜剑拂镡。承家知不忝，铭阁岂云贪。屐齿还应折，兵符可共探。欢娱思握手，愁绪向谁骖。何日开樽酒，池塘夕照涵。
长孙自小喜画马一日于其从祖载孺案头画一鞍马载孺以为奇而咏之示余因和
作者：黎淳先
朝代：明

曾道名驹汗血回，千金身价重登台。而翁此日方悲失，稚子无心貌得来。目下骊黄应莫辨，毫端变化若为开。一时鞭弭俱随手，腾踏教看远驭才。
闰十七夜再集三弟宅讽咏前两席诸什席上分赋
作者：黎淳先
朝代：明

二八连光又一宵，从容馀闰送凉飙。胜游不用悲秋赋，引兴何妨卜夜招。壁上银钩原竞美，席间金谷肯相饶。醉归斗柄斜横甚，颇怪朱门锁寂寥。
闰十五夜携两儿暨诸弟侄同孔聘王苏昌期何景朗李邑生就酌三弟宅分得台字
作者：黎淳先
朝代：明

嫦娥何意重相陪，三五清光去复来。对酒自怜鹦鹉杓，听萧犹似凤凰台。咏偕童冠游宁倦，才擅东南美不猜。记得廿年曾此夕，雄心今被鬓毛催。
送钱学士溥归朝
作者：黎灏
朝代：明
体裁：七言律诗

五岭天高瘴雾开，诏书飞下越王台。万年重纪黄龙瑞，九译争看白雉来。晓日珠崖标柱在，秋风银汉使查回。吾君若问交南事，久已倾心仰上台。
元夜曲
作者：黎玉书
朝代：明

五色羊车泊暮云，千家士女踏氤氲。粤王城上教歌舞，一道悬灯待使君。
北山写怀
作者：黎玉书
朝代：明

一从君别后，蒲草坐高幢。响梵钟敲梦，栖禅云到窗。浓烟吞远岫，浅水接轻艭。月色裁眉叠，灯花吐眼双。骚场分玉楮，曲部倒银缸。衣钵身閒住，旗枪舌战降。城深迷故苑，岸曲泻奔泷。僧影看癯鹤，花关吠小尨。吟中怀赤帜，句里话澄江。鸟篆镂苔璧，龙精触石矼。竹枝翻旧曲，杨柳入新腔。几度寻幽侣，其如隔海邦。
山居
作者：黎玉书
朝代：明

一枕过寒石，推窗话翠微。画图全影似，山水没依稀。鹤化枯禅去，云成匹练飞。蜻蜓时独立，款款点人衣。
春暮得陈周书书却寄
作者：黎玉书
朝代：明

江乡烟月暂徘徊，春尽杨花几度开。白鹿山中劳别梦，仙羊城上带书来。拂衣寒色过蓬鬓，顾影离情别酒杯。一字逢人难寄汝，薜萝容易为君裁。
晚妆曲
作者：黎玉书
朝代：明

几逐朝云春思结，惊残午梦邻鸡歇。隔帘爱杀卖花声，不惜红妆待明月。
潘幼涵中表枉过村居因偕访载孺家叔命酒赋诗用韵裁答
作者：黎玉书
朝代：明

曲磴逶迤小径开，逢君聊对竹林杯。是谁感鬓三秋赋，可道乘槎八月来。句苦漫依金谷罚，酒酣还拟玉山颓。凿池更忆当年事，纵赏当年未肯回。
落花诗
作者：黎玉书
朝代：明

狼藉东风底甚忙，多情应为惜芬芳。香分镜破依然恨，玉瘗珠藏暗自伤。茂苑笙歌悲往事，赵家姊妹妒新妆。西园多少探春客，烂醉纷纷走鞠场。半是闲情半是痴，开时如笑落如悲。墙窥宋玉刚裁赋，观遇刘郎试和诗。锦砌残红愁溅泪，珠帘香粉渍成丝。章台不信芳菲节，弱柳伶仃异昔时。
落花诗·其一
作者：黎玉书
朝代：明

狼藉东风底甚忙，多情应为惜芬芳。香分镜破依然恨，玉瘗珠藏暗自伤。茂苑笙歌悲往事，赵家姊妹妒新妆。西园多少探春客，烂醉纷纷走鞠场。
落花诗·其二
作者：黎玉书
朝代：明

半是闲情半是痴，开时如笑落如悲。墙窥宋玉刚裁赋，观遇刘郎试和诗。锦砌残红愁溅泪，珠帘香粉渍成丝。章台不信芳菲节，弱柳伶仃异昔时。
谒金城寺
作者：黎玉书
朝代：明

偶来参丈室，野寺宿孤村。挂仗僧窥影，闻钟客到门。残花翻侧石，败叶乱芳原。僻地居民少，青山谁酒樽。
送美周兄李季脩赵时乘周玉客黄虞六北上二首
作者：黎玉书
朝代：明

仙羊一片石，坛坫事追随。结发弄柔翰，綵笔竞纷披。歧路羡冥鸿，谁当振羽仪。寂寞扬子云，法言何太奇。遥吟长天末，傲骨窄嵚崎。奋剑并长驱，淩风倚峨眉。擅美奏齐竽，一时同见知。楚楚文物邦，声名非所宜。邈矣世间人，笑比宁馨儿。云霄期壮怀，亡何伤远别。远别岂不苦，尊酒愁肠结。仆夫整往路，驾言来车辙。持橐金马门，岧峣望宫阙。宫莺赋上林，御柳河堤折。连城不世珍，售出双明月。一朝拾紫还，意气凌霜雪。长安五陵儿，罗绮纷如列。挟策上勋名，荣华等销歇。丈夫肮脏心，期向鼎彝说。怀古吊荒台，哀歌寄激烈。努力慰加餐，鱼书勿遽绝。
送美周兄李季脩赵时乘周玉客黄虞六北上二首·其一
作者：黎玉书
朝代：明

仙羊一片石，坛坫事追随。结发弄柔翰，綵笔竞纷披。歧路羡冥鸿，谁当振羽仪。寂寞扬子云，法言何太奇。遥吟长天末，傲骨窄嵚崎。奋剑并长驱，淩风倚峨眉。擅美奏齐竽，一时同见知。楚楚文物邦，声名非所宜。邈矣世间人，笑比宁馨儿。云霄期壮怀，亡何伤远别。远别岂不苦，尊酒愁肠结。仆夫整往路，驾言来车辙。
送美周兄李季脩赵时乘周玉客黄虞六北上二首·其二
作者：黎玉书
朝代：明

持橐金马门，岧峣望宫阙。宫莺赋上林，御柳河堤折。连城不世珍，售出双明月。一朝拾紫还，意气凌霜雪。长安五陵儿，罗绮纷如列。挟策上勋名，荣华等销歇。丈夫肮脏心，期向鼎彝说。怀古吊荒台，哀歌寄激烈。努力慰加餐，鱼书勿遽绝。
咏大学两关诗
作者：黎琼
朝代：明

人于险处皆能越，抵死不来打此过。有个真能打过去，试看光景竟如何。
仙门夜月
作者：黎瑜娘
朝代：明

惨惨中秋夜半天，闺闱未敢出门前。举头见月人何在，步未移时泪已涟。
博浦开船
作者：黎瑜娘
朝代：明

平生不省出门前，今日飘零到海边。同驾木兰从此别，鹤归华表是何年。
古道秋风
作者：黎瑜娘
朝代：明

野草寒烟眼望荒，秋风飒飒树苍苍。不知此地是何处，怕听猿啼恐断肠。
花园留别
作者：黎瑜娘
朝代：明

绕栏秾艳四时开，都是区区手自栽。此去莺花谁是主，故园猿鹤不胜哀。
闺情集古
作者：黎瑜娘
朝代：明

故园东望路漫漫，泣雨伤寒翠黛残。去日渐多来日少，别时容易见时难。春蚕到死丝方尽，沧海扬尘泪始乾。无可奈何无可奈，五更风雨五更寒。残妆满眼泪栏干，睹物伤情死一般。三径冷香迷晓月，十分消瘦怯春寒。黄花冷落不成艳，青鸟殷勤为探看。天若有情天亦老，可怜孤负月团圞。黄菊枝头破晓寒，此花不与俗人看。车轮生角心犹在，蜡烛成灰泪始乾。云鬓懒梳愁折凤，晓妆羞对怕临鸾。故人信断风筝线，相望长吟泪一团。暑往寒来春复秋，故人别后阻仙舟。世间美事难双得，自古英雄不到头。豆蔻难消心上恨，丁香空结雨中愁。欲知此后相思处，海色西风十二楼。百感中来不自由，同君身上属谁忧。金丹拟注千年貌，仙鹤空成万古愁。岂有蛟龙曾失水，敢教鸾凤下妆楼。两身愿托三生梦，几度高吟寄水流。枯木寒鸦几夕阳，自从别后减容光。遥看地色连空色，人道无方定有方。披扇当年叹温峤，此生何处问刘郎。愁来若对相思曲，祇恐猿闻也断肠。天上人间两渺茫，天涯一望断人肠。多情不似无情好，尘梦那知鹤梦长。沧海客归珠送泪，坠楼人去骨犹香。人生自古谁无死，烈烈轰轰做一场。真成薄命久寻思，独立沧浪自咏诗。粉面怕遭尘土浣，此心惟有老天知。诗成夜月人何在，花落深宫雁亦悲。今日春风亭上过，寒猿晴鸟逐时啼。
闺情集古·其一
作者：黎瑜娘
朝代：明

故园东望路漫漫，泣雨伤寒翠黛残。去日渐多来日少，别时容易见时难。春蚕到死丝方尽，沧海扬尘泪始乾。无可奈何无可奈，五更风雨五更寒。
闺情集古·其七
作者：黎瑜娘
朝代：明

天上人间两渺茫，天涯一望断人肠。多情不似无情好，尘梦那知鹤梦长。沧海客归珠送泪，坠楼人去骨犹香。人生自古谁无死，烈烈轰轰做一场。
闺情集古·其三
作者：黎瑜娘
朝代：明

黄菊枝头破晓寒，此花不与俗人看。车轮生角心犹在，蜡烛成灰泪始乾。云鬓懒梳愁折凤，晓妆羞对怕临鸾。故人信断风筝线，相望长吟泪一团。
闺情集古·其二
作者：黎瑜娘
朝代：明

残妆满眼泪栏干，睹物伤情死一般。三径冷香迷晓月，十分消瘦怯春寒。黄花冷落不成艳，青鸟殷勤为探看。天若有情天亦老，可怜孤负月团圞。
闺情集古·其五
作者：黎瑜娘
朝代：明

百感中来不自由，同君身上属谁忧。金丹拟注千年貌，仙鹤空成万古愁。岂有蛟龙曾失水，敢教鸾凤下妆楼。两身愿托三生梦，几度高吟寄水流。
闺情集古·其八
作者：黎瑜娘
朝代：明

真成薄命久寻思，独立沧浪自咏诗。粉面怕遭尘土浣，此心惟有老天知。诗成夜月人何在，花落深宫雁亦悲。今日春风亭上过，寒猿晴鸟逐时啼。
闺情集古·其六
作者：黎瑜娘
朝代：明

枯木寒鸦几夕阳，自从别后减容光。遥看地色连空色，人道无方定有方。披扇当年叹温峤，此生何处问刘郎。愁来若对相思曲，祇恐猿闻也断肠。
闺情集古·其四
作者：黎瑜娘
朝代：明

暑往寒来春复秋，故人别后阻仙舟。世间美事难双得，自古英雄不到头。豆蔻难消心上恨，丁香空结雨中愁。欲知此后相思处，海色西风十二楼。
峡山
作者：黎璿
朝代：明

名山春日喜跻攀，束隘江流双峡环。林鸟啼残三月影，芒鞋踏破几苔斑。泉声宛转东西涧，树色微茫前后湾。泰岱徘徊曾驻节，何如此地挂冠閒。
五层楼
作者：黎瞻
朝代：明

节使朱旗镇粤年，巍楼高矗入苍烟。龙蟠胜概归窗里，羊石仙踪在几前。千载霸图楼殿改，三城甲第鼓钟传。芊绵树色连荆楚，纵目登临自渺然。
仲春少雨
作者：黎瞻
朝代：明

客岁苦多雨，今春时反无。未看东有作，犹见草如铺。病人悲时序，囊空惜客途。亲朋不捐弃，折简屡招呼。
元旦早朝次钱平皋韵
作者：黎瞻
朝代：明

日晴仙苑雾，风定禁城云。蓂荚开尧运，讴歌乐汉文。御香浮北极，清奏协南薰。长此瞻佳节，孤怀得所欣。
同商少峰大司成候驾幸沙河
作者：黎瞻
朝代：明

祀陵车马入长安，旗影联翩剑影寒。双凤辇如天上到，九衢人向日边看。万年礼乐章皇极，五夜星辰肃百官。洛下有才凌贾马，可无歌颂献金銮。
哭李太华时为宁德令倭寇陷城死节
作者：黎瞻
朝代：明

封守在四夷，疆场有常处。江河苟推迁，难作太平语。当其城破时，山川皆惨沮。平生忠义魂，此夕荡羁旅。千秋万岁名，可以并张许。人生不百年，苟活亦何取。
天关湛甘泉书院春望
作者：黎瞻
朝代：明

太史藏书地，惟怜古树存。草深穿讲席，水长绕梁门。满目城云动，伤心竹露繁。诸君一杯酒，有恨付无言。
宿柏台
作者：黎瞻
朝代：明

玉树琼枝照柏台，碧纱高卷绝尘埃。平生未识东风面，可有秋香带月来。
峡中登山寺
作者：黎瞻
朝代：明

清秋中宿一维舟，山月孤悬最上头。万里行踪江上寄，十年清梦日边留。衡阳过雁随云尽，峡里啼猿对岸愁。尺素有怀何处去，定随双鲤到中洲。
怀朱镇山少保
作者：黎瞻
朝代：明

南岳钟灵第一流，崇阶初入近龙楼。宫袍细拂金门曙，象简频沾玉露秋。预缉色丝脩衮职，早应喉舌赞皇猷。无由直北瞻仪宇，一卧沧江狎白鸥。
思归
作者：黎瞻
朝代：明

丹心依北极，红蓼阻南乡。灯晕寒侵眼，虫声细傍墙。角怜城阙暮，梅忆石门香。永夜相思梦，浑如玉塞长。
恭陪驾幸西山
作者：黎瞻
朝代：明

陵寝身承事，君王孝有馀。辇扶天路迥，旗拂晓星疏。玉籍仙云入，龙宫紫气储。侍臣私珥笔，琬琰续虞书。
章掖门候驾谒陵
作者：黎瞻
朝代：明

卜兆宁皇母，回銮自楚湘。行宫仙仗卫，天路紫云长。候火明櫜鞬，前驱跃骕骦。千宫与万姓，踊跃拜龙光。
答林同川明府
作者：黎瞻
朝代：明

闭门春草长，久作丘园客。缄书千里来，叩我江上宅。浣手启素书，喟然感今昔。君本铁桥仙，龙剑倚天碧。出洞借逍遥，乘彼青云翼。烟花满九垓，到处留鸿迹。学士解金龟，朱门回玉勒。此时方炎蒸，病渴抱惨戚。愿试小还丹，济我如春泽。
舟中呈诸同袍并范上舍
作者：黎瞻
朝代：明

春描叠障千年画，人共长溪几日船。村酒细倾留夜月，物情高论坐青天。钓鱼碧渚真随手，拾笋疏林不费钱。他日都门携手处，好将诗句话今年。
赠商少峰寅长
作者：黎瞻
朝代：明

画有神仙客，乘风下帝乡。云霞开泮水，弦诵溢宫墙。池昼青芹长，坛秋翠桧香。无才倚璧玉，瞻望意何长。
赠邵次杨
作者：黎瞻
朝代：明

半分吟席对韩侯，行遍吴山更楚丘。清影袭人连夜月，放怀忘我在江鸥。孤琴本是朱弦调，湖水仍分阆苑流。何处高峰凭人望，白云千仞锁金牛。
送何古林侍御应召
作者：黎瞻
朝代：明

温室宣遗诏，遐方起旧臣。赐还彰睿眷，锡命越朝绅。诗社辞仙峤，楼船起海滨。凤麟天下重，龙蠖一朝伸。昌运开尧历，崇阶陟汉津。广南增士气，极北转鸿钧。允矣当名世，夔龙可并论。
送充侄南还
作者：黎瞻
朝代：明

相携万里道，冰雪两年同。灯火伤今别，舟航忆去踪。春添芹面绿，秋水桂枝红。得意青云步，狂夫兴转浓。
送春
作者：黎瞻
朝代：明

早起红亭酹一卮，春归还作送春词。乱飘远涧花全减，碎语深林鸟欲悲。紫蟹漫同邻舍饭，锦笺新得故人诗。薰风吹动芙蕖浪，明日浓阴绿满池。
送胡子叙还乡
作者：黎瞻
朝代：明

千里挟孤琴，相逢碧树阴。半年灯火夜，一夕别离心。天马因风步，骊龙待雨吟。秋风寻旧约，莫候雪花深。
送钟鲁轩北上
作者：黎瞻
朝代：明

待聘清时客，才名况大儒。计偕辞郡国，星聚近皇居。日暖宫莺语，春明苑柳舒。承恩应有赋，人得比相如。
送霍勉斋大参起用
作者：黎瞻
朝代：明

樵岭峨峨万树松，曾于学士寄高踪。即看济美如伊陟，况复匡时起卧龙。锡命定从三殿下，仙凫遥向两阶逢。在封不久淹才子，此去应闻禁御钟。
送高彤岩使边便道归觐
作者：黎瞻
朝代：明

题桥名已立，归省愿无违。夕照当离席，寒香上客衣。黄云笳鼓动，紫塞骕骦肥。河汉悬牛斗，通宵傍紫薇。
送黄泰泉宫詹应诏北上
作者：黎瞻
朝代：明

三载抽簪返故丘，紫泥催起侍垂旒。山光欲傍宫袍动，云气仍随彩宫浮。诗点烟花辞泽国，步凌星汉上皇州。伫看补衮为霖雨，两世龙门史汉流。
郊行
作者：黎瞻
朝代：明

南金声价未全收，时向郊原一散愁。嘒嘒暮蝉吟木末，阴阴寒窦下泉流。芙蓉江畔花将老，竹叶尊前鬓易秋。不是王孙逐芳草，亦从寥落对沧洲。
都中元夜
作者：黎瞻
朝代：明

此夜山杯谁与传，十年高咏落寒毡。天长不见送书雁，河合难通到郭船。白阁独吟诗太苦，寒宵惜别梦相牵。香车宝马金吾勺，谩道都城春可怜。
长安客舍
作者：黎瞻
朝代：明

岭外烟波客，长安桂玉乡。牙签纷压架，官柳暗临墙。月借龙楼照，池通御水香。竹床浑耐冷，肯羡豹裘长。
长安宴集
作者：黎瞻
朝代：明

京邑延佳赏，良宵话异乡。绣衣明画阁，皂盖拥宫墙。露落天阶白，人归月下香。紫骝行步滑，无假玉鞭长。
七星岩
作者：黎禧
朝代：明
体裁：古风

崇石悬天半，壁立抱城郭。级石蹑层冈，梯云憩危阁。岩扉邃以幽，欲进步还却。杳冥日月避，欹仄苔藓剥。穷搜阻�洞，列炬事探索。盘坳万馀转，巨灵此开拓。如入蜃市中，变幻难意度。奇峰何玲珑，复磴亦磅礡。㐲者列坡陀，巉者聚锋锷。立者支圆灵，曲者回窦壳。或如履蓬瀛，洲岛莽纷错。或如辟蚕丛，峦栈森巘崿。或如结穹庐，缟练施帏幕。或如仰北斗，星月光灼烁。或如踏西畴，陇亩绵经络。或如镂琼琚，毛发劳追琢。幽或如户牖，朝昏任锁钥。敞或如堂皇，卧起足栖托。下如龙雏出，林立辞残箨。上如象鼻垂，蜿蜒赴深壑。仙佛任比拟，鱼龙恣跳跃。狻猊各蹲跧，熊罴或噬搏。或如饮涧猿，或如凌霄鹤。或如鹦鹉驯，或放雕鹗掠。臃肿木瘿攒，盘蹙波纹薄。虚气发云霞，求声类管籥。灵葩共珍卉，冉冉展花萼。来禽与青李，垂垂足餐嚼。细泉出石窍，冬夏无时涸。深或俯千仞，浅或容一勺。颇喜清流鸣，忽忧怪石落。安步方萦纡，齧足更峭削。径绝愁偪仄，岩开又寥廓。人境固已殊，鬼斧讵能凿。凄清难久停，登顿益惊戄。遥见东方明，悠然漏日脚。自觉心目爽，始信游览乐。出洞述所历，何能指其略。
游七星岩
作者：黎禧
朝代：明
体裁：七言律诗

板桥铁锁四仓船，声落花骢舞水边。入寺柔松疑折柳，攀岩古洞另开天。星辰几点当窗挂，日月何将长夜穿。奥处密骖鸾鹤驾，笙簧应向玉虚传。
游砻岩
作者：黎禧
朝代：明
体裁：古风

桂山多突屼，乃在湘之浒。湘岭翠如攒，兹岩独奇古。咄哉造物灵，幻作崆□府。丹崖郁高阁，绿嶂穴幽户。不假五丁凿，奚倩娲皇补。中有琅玕髓，凝成冰雪乳。玉粒糁琼田，青莲挂碧宇。金光晃舍利，宝气腾瑶圃。盘坳蛰蛟螭，狰狞怒犀虎。鱼披贴壁鳞，凤梳栖谷羽。或堆防风骨，或簇肃慎砮。廉刿森剑戟，缜润析圭组。倒者悬钟磬，侧者欹锜釜。空嵌饶神力，劖削笑鬼斧。氛氲隐药灶，错落横棋谱。何年遗仙蜕，谁代布佛武。风涌暑生寒，溜滴晴亦雨。云雷恒屯复，日月争吞吐。有时瀑布飞，澎湃轰钲鼓。有时晶帘泻，戛击鸣球琥。我来秉烛游，心神独踽踽。欲探骊龙珠，莫觏骑羊竖。划然舒长啸，山魅潜呼舞。平生耽丘壑，殊觉红尘苦。把酒约山灵，尔我迭宾主。
读书楼
作者：黎禧
朝代：明
体裁：七言律诗

登临最爱读书楼，无限乾坤眼底收。红日半帘花影碎，清风满径竹声幽。马山拥翠云间立，桂水浮光槛外流。莫道一时风景好，还看春色拟瀛洲。
宿證果寺
作者：黎粤俊
朝代：明

一径穿林僻，池开象外幽。僧归千嶂月，定入九天秋。蛙吹疑鸾凤，莲灯映斗牛。醉来寻瑞石，惟作意中游。借榻依禅室，丹霞暮景浓。开门曾證果，南北寔称宗。烟气炉腾鹤，经声钵跃龙。尘机才息处，夜半听□钟。
宿證果寺·其一
作者：黎粤俊
朝代：明

一径穿林僻，池开象外幽。僧归千嶂月，定入九天秋。蛙吹疑鸾凤，莲灯映斗牛。醉来寻瑞石，惟作意中游。
宿證果寺·其二
作者：黎粤俊
朝代：明

借榻依禅室，丹霞暮景浓。开门曾證果，南北寔称宗。烟气炉腾鹤，经声钵跃龙。尘机才息处，夜半听□钟。
春怀
作者：黎粤俊
朝代：明

丽日光辉满草堂，海风浓淡昼初长。山光渐遍芙蓉水，花气全过薜荔墙。世事共看消短鬓，时名谁拟赋长杨。春来正与芳心合，纵酒行吟不觉狂。
暑中得雨
作者：黎粤俊
朝代：明

一雨从东至，参差过竹帘。池香花气聚，砌碧水光潜。病况閒中减，吟心爽后添。田畬方作粒，相对喜廉纤。
游流杯亭即事
作者：黎粤俊
朝代：明

今日天气佳，抚景欣有托。惟恐寒节至，安暇问藜阁。驾言曲水游，忽思旧所作。长歌复短吟，知己乐莫乐。公家事缤纷，痴儿应了却。抛去得閒身，任他乱离瘼。游目四野外，岂羡千人诺。幸从王令乔，共赴葛仙约。景物竞明媚，昂霄堪耸壑。缀途恋前美，名胜如献酢。爰陟峰门冈，远眺悲摇落。鸟鸣山更幽，径转境弥廓。萦纡行数里，青松挺秀崿。探奇抵灵域，不改神瀵濩。洄洑非一折，琮琤若相搏。寻源觅诸峰，山交来一瀑。箕踞坐孤亭，吾将问抱朴。祠宇久荒芜，药碾将安泊。载觅张老岩，云气何萧索。漱石亦枕流，清芬浸齿腭。若饮白玉芝，若服黄颔臛。既醉已颓然，非关酒令窄。何意山中人，复进称觥酌。土人厌登览，此来可不怍。迟徊更盘辟，水石喜喷薄。忽见猎平原，左卢右宋鹊。触目有馀适，咸共归恬漠。回瞩仙舄踪，洵是阳春脚。
罗浮漫兴
作者：黎粤俊
朝代：明

层崖千仞削芙蓉，踏蹬寻芳兴倍浓。金液已成丹灶冷，玉函犹见白云封。飞飞尚想衣为蝶，步步偏誇杖是龙。便欲御风淩八表，高吟四百遍群峰。石楼楼畔即通天，锦绣峰头紫翠连。瑶室淩空堪永日，铁桥高跨自何年。羽车去后人稀到，玉笛吹时鹤共旋。再读黄庭参内景，梯飙吾拟访飞仙。
罗浮漫兴·其一
作者：黎粤俊
朝代：明

层崖千仞削芙蓉，踏蹬寻芳兴倍浓。金液已成丹灶冷，玉函犹见白云封。飞飞尚想衣为蝶，步步偏誇杖是龙。便欲御风淩八表，高吟四百遍群峰。
罗浮漫兴·其二
作者：黎粤俊
朝代：明

石楼楼畔即通天，锦绣峰头紫翠连。瑶室淩空堪永日，铁桥高跨自何年。羽车去后人稀到，玉笛吹时鹤共旋。再读黄庭参内景，梯飙吾拟访飞仙。
谒忠孝祠
作者：黎粤俊
朝代：明

巨节今弥显，孤忠久益光。昔年藏雾豹，此日仰星凰。五泄曾闻筮，三徵始促装。荐函缘大老，特简自高皇。赵岛蜃为气，韩溪鳄更张。欲凭行省略，因遣尚书郎。携手躬单舸，之官锦一囊。炎峰消瘴疠，潮海净烟霜。转旆增江浒，罗舟海寇狂。但能持阚虎，未即殪妖狼。血遂销为碧，天谁问彼苍。气淩文相凛，儿迥卞家行。骂贼宁甘死，哀亲孰返丧。抱尸终裹革，舁榇遂还乡。涕泗长辞辟，耘耕竟守疆。芳踪留相水，遗像肃宫墙。椒实宜蕃衍，荪枝尽发杨。云仍开丽藻，文武裕青箱。帝锡山河重，人咸孔孟方。征蛮劳斧钺，谒祖奉圭璋。拭泪空盈把，题诗识不忘。故林贻父老，下里效箪浆。况复中丞节，重来百粤棠。星辰高北极，雨露遍南荒。屡饰碑前碣，堪誇笏满床。新祠饶水木，旧史播琳琅。伏腊村翁走，春秋国典彰。松楸馀俎豆，忠孝在蒸尝。景仰兴顽懦，瞻依想鍊钢。精灵真可溯，白马恍洋洋。
夏日次答韦纯显草堂小集
作者：黎绍诜
朝代：明

结屋田间古径西，洞天深处路还迷。三春涧草堪娱鹿，五夜篝灯解听鸡。投辖敢云河朔饮，登坛重见浣花溪。不妨暇日频临眺，剩有青钱挂杖藜。
晓行
作者：黎绍诜
朝代：明

开窗乘晓望，四野静无霞。一片随流水，千枝滴露花。鸡声闻远岸，人语是谁家。为报趋程者，孳孳路莫赊。
集纯显宅
作者：黎绍诜
朝代：明

细雨黄花白雁秋，餐英此日共淹留。江村比屋西成乐，穗石青尊薄暮酬。苍翠满庭生意动，牛羊下陇野情幽。何当长啸云罗外，一卧沧浪问钓舟。
冬日访龙泉时江梅已放因得刘长孺公车之讯
作者：黎觐明
朝代：明

朔风江畔酒频移，一片重云蘸小池。策杖欲寻高士宅，酌泉因与古人期。孤峰日落村烟冷，远树霜迷客路迟。何处旅鸿春信早，雪中先寄陇头枝。
偕社中诸子登塔
作者：黎许
朝代：明

徙倚高台望八方，白云秋色共苍茫。翠拖巁嶂青空出，日入横江白练长。文章不尽世间事，天地能容我辈狂。浮白呼庐君莫问，酒船还与棹相将。
晚至飞云绝顶因宿
作者：黎许
朝代：明

云去云来当面流，半天有地我今游。千江日倒纷飞电，独树霜横不任秋。寒气欲侵蝴蝶梦，星华乱点绣骄裘。玉笙凤吹无消息，一枕新诗万籁收。
黄龙洞
作者：黎许
朝代：明

衰草茫茫洞日暄，周遭四望有平原。山交一瀑来天地，云过诸峰互吐吞。名世人应龙作友，幽居山似鹿为门。汉唐亭榭皆尘土，踪迹岩崖付酒尊。
送县尉张子初还江右
作者：黎象斗
朝代：明

伏波澄江净如练，马行天上纤鳞见。尉君介性洌于霜，一酌明心人所羡。闻君奋迹自西江，白下螺川清且长。亭亭天半金茎露，英英云表玉壶浆。忆自分符来顺德，征输旁午疲供亿。借问畴劳抚字心，惟君能与民休息。墀下不闻鞭扑声，厨中尝见冷如冰。悬鱼风味方羊续，置瓜亮节彷苏琼。嗟哉古道已陵彝，食贫宦况有谁知。尉君两袖清风满，百世甘棠在口碑。
七夕
作者：黎贞
朝代：明

蒋陵山下泊行舟，客里惊逢七夕秋。银汉纵横凉似水，倚篷深夜看牵牛。
与张澄渊觅桃栽
作者：黎贞
朝代：明

幽居浑似武陵溪，两岸飞花径欲迷。为爱碧桃无处觅，种桃仙客在城西。
东轩图
作者：黎贞
朝代：明

高士爱居震，辟轩恒在东。晓天才杲杲，旭日已曈曈。庭草自交翠，槛花相映红。焚香读周易，幽意托羲农。
中秋约友不至
作者：黎贞
朝代：明

四时皆有月，中秋更可人。凉露洗天骨，万里无纤尘。好友期不至，独酌无相亲。辜负清夜景，何人共论文。
书屋
作者：黎贞
朝代：明

长松倚碧山，高人读书处。搔首出门来，月明天未曙。
书汤英润罗扇
作者：黎贞
朝代：明

扁舟何处来，浩浩剡溪曲。不是雪夜期，松杉满庭绿。
云山采药图
作者：黎贞
朝代：明

罗浮古名山，孤高插天昊。层峰翠若螺，百药多于草。有客山泽癯，于焉事幽讨。既随鲍靓凫，复探葛洪灶。行行采参苓，采之既盈抱。归来炼作丹，名曰济世宝。云笼穗石浓，春到杏花早。寄语沉疴翁，从兹期寿考。
五仙观和赵推府
作者：黎贞
朝代：明

烟霞堆里访仙家，楼观崔嵬历岁华。芝草绿荒坛下路，碧桃香老洞中花。天连缑岭从骑鹤，水接银河好泛槎。客况晚凉成久坐，钟声几杵散栖鸦。
京回口号
作者：黎贞
朝代：明

白云满野隐松杉，无数峰峦碧似蓝。京国归来诗满轴，西风吹帽鬓毵毵。
京师晓望
作者：黎贞
朝代：明

景阳初罢五更钟，步绕蓬莱第一宫。光射金茎仙掌露，声飘玉佩凤池风。九天乐奏箫韶合，八极尘清宇宙空。云路等閒灯火客，欲凭词赋颂重瞳。
从戎别母
作者：黎贞
朝代：明

拜别慈颜强荷戈，肃将君命敢蹉跎。倚门莫念边城事，圣代于今雨露多。
从戎渡龙江潭
作者：黎贞
朝代：明

长江渺渺驾征桡，入夜轻风积雨消。浦口翠连江树合，蒋陵高接楚天遥。半篷夕照家千里，万叠愁心酒一瓢。击楫中流豪气发，欲将长组系天骄。
从西庵孙先生出使高丽
作者：黎贞
朝代：明

远逐星轺出海门，扶桑东望尚漫漫。不游八极无垠外，那识乾坤只恁宽。
入白石山
作者：黎贞
朝代：明

攀萝入深坞，云木晦以窅。言寻巢父踪，绝境听鸣鸟。晴烟纷羃历，人家在林表。清露滴松间，微风猎荒草。振襟登屴崱，决眦众山小。遥念幽居人，长吟隔丛筱。
兵后送人还乡
作者：黎贞
朝代：明

烽息山城乍战休，断魂江上送归舟。乡关寥落风尘晚，泽国荒凉草树秋。旧业半随烟烬灭，故江犹带夕阳流。凄然闾里悲相见，满目莺花总是愁。
养拙轩
作者：黎贞
朝代：明

鸿濛世已远，浇俗丧天真。东家喜奔竞，西邻悦华芬。斗坡有良子，宛如羲皇人。鞭心入太朴，怀宝韬其文。举世尚智巧，子以拙自珍。举世重才佞，子以讷自存。从衡舌如剑，毕竟殒厥身。谨厚本强者，千载称名臣。夫君抱德隐，俯仰和光尘。一庵仅容膝，盎然天地春。至宝贵不琢，至乐贵不闻。忘形尔汝交，陶陶如饮醇。卜邻永乐居，共作葛天民。
写意
作者：黎贞
朝代：明

京国初归日，江门晚渡时。幽怀写不尽，鱼鸟自忘机。
冬至咏雪
作者：黎贞
朝代：明

朔风吹雪如云堆，飘飘飞绕从天来。妆成世界似银海，举目万里无纤埃。我家在南粤，穷冬不见雪。离明淑气地所钟，万类欣欣总和悦。去年辞家来帝京，扁舟暂泊浔阳城。匡庐插天几千仞，琼楼玉宇浑蓬瀛。万树梅花同一色，但闻清香不复识。蹇驴细步上云屏，照眼寒光灿岩隙。五老峰头望故乡，南云漠漠江天长。悲歌慷慨下山去，雪风凛凛吹征裳。今年东征赴辽海，驿路奔驰将半载。漫天复见雪花飞，人事亦随天意改。严威砭骨寒入神，车摧牛死何纷纷。朔方幽都成肃杀，争似南国长如春。呜呼南国亲舍天万里，早晚乘风赋归去。不用雪霜寒逼人，四时长在春风里。
出郭二律
作者：黎贞
朝代：明

东风吹雨洒蓬蒿，白涨秦淮息怒涛。万国时清来玉帛，三边尘静返旌旄。上林春暖回青鸟，合殿香飘识衮袍。疏病岂堪供笔札，蓬莱宫阙入云高。撇去桐江旧钓沙，远承明诏拜京华。气通重幄宫云润，影转孤棱苑日斜。雉尾新颁仙馆扇，锦袍红映杏林霞。璿霄补衮诸公在，容我狂吟天一涯。
出郭二律·其一
作者：黎贞
朝代：明

东风吹雨洒蓬蒿，白涨秦淮息怒涛。万国时清来玉帛，三边尘静返旌旄。上林春暖回青鸟，合殿香飘识衮袍。疏病岂堪供笔札，蓬莱宫阙入云高。
出郭二律·其二
作者：黎贞
朝代：明

撇去桐江旧钓沙，远承明诏拜京华。气通重幄宫云润，影转孤棱苑日斜。雉尾新颁仙馆扇，锦袍红映杏林霞。璿霄补衮诸公在，容我狂吟天一涯。
分题得石门返照送王仲迪回琼南
作者：黎贞
朝代：明

北接梅关道，南连穗石城。潮随沧海落，山与白云平。远岫呈秋色，斜阳弄晚晴。仅离三舍影，遥见半轮明。绿树栖霞锦，金波漾翠琼。澹烟笼昧谷，薄暮暗长汀。过鸟纷纷去，寒蝉处处鸣。牛羊来草墅，烟火起柴扃。归客心千里，修途驿几程。群英罗伟饯，尊酒叙离情。风起征帆急，潮平去棹轻。鸥飞樯近白，山过目留青。对景图堪写，搜诗句易成。琼台入烟雾，儋耳限蓬瀛。仰德初推蔺，论交始识荆。丰仪今得睹，肝胆即相倾。邂逅成胶漆，欢娱比弟兄。陈雷难擅美，管鲍已忘形。惜别思投辖，铭心若断缨。为公歌此曲，感激涕纵横。
别卷
作者：黎贞
朝代：明

生遇文明日，盛治际陶唐。文德敷何广，声教浃南邦。仁风荡六合，化雨周八荒。郁郁儒者流，冠盖烂相望。致君登三五，措国逾周商。遂令瘴海涯，美如中州乡。弦歌欢闾里，比屋翰墨芳。挺挺云岩子，独步隋冈阳。种学心汲汲，积文思皇皇。携书不惮远，跋涉经潮泷。结我金兰契，义比古范张。为启暗室户，昭以道德光。鸢鱼熟涵泳，坟典精考详。短檠烛风雨，深夜思琅琅。猿鹤驯且乐，魑魅走复僵。嗜义若脍炙，去恶犹探汤。篑土山峨峨，汲井泉汪汪。西活源头尽，东注流派长。一夜霜风急，归心动南窗。河梁悲握手，系马无长杨。一阕梅花调，几酌琥珀觞。人是南阳葛，韬韫北海姜。崭岩养头角，暂向南山旁。泽雾虎豹变，蔚若文日章。青云在平地，千里来飞黄。去去三径里，陶令菊正香。摘花把尊酒，一洗别离伤。还思切偲处，落月满屋梁。
别履祥兼柬曾主事刘给事三首
作者：黎贞
朝代：明

楚楚丰仪观国宾，东曹三载擅精神。一经学问由先世，三语风流冠昔人。彩鹢蒹葭香浦月，仓庚杨柳凤城春。青年事业应能致，独有忠勤善立身。相知长忆令先人，三世通家复有君。洒翰墨花翻彩鹢，弹冠行色照青云。文园不但才情艳，洛下应增纸价新。石壁关山分手处，绿波春草澹晴曛。户部端严秉至公，黄门言论气如虹。早年郡邑声名重，一旦风云步武同。环佩清班联玉笋，箫韶大飨锡彤弓。君行捧刺通名处，为报沧洲属老翁。
别履祥兼柬曾主事刘给事三首·其一
作者：黎贞
朝代：明

楚楚丰仪观国宾，东曹三载擅精神。一经学问由先世，三语风流冠昔人。彩鹢蒹葭香浦月，仓庚杨柳凤城春。青年事业应能致，独有忠勤善立身。
别履祥兼柬曾主事刘给事三首·其三
作者：黎贞
朝代：明

户部端严秉至公，黄门言论气如虹。早年郡邑声名重，一旦风云步武同。环佩清班联玉笋，箫韶大飨锡彤弓。君行捧刺通名处，为报沧洲属老翁。
别履祥兼柬曾主事刘给事三首·其二
作者：黎贞
朝代：明

相知长忆令先人，三世通家复有君。洒翰墨花翻彩鹢，弹冠行色照青云。文园不但才情艳，洛下应增纸价新。石壁关山分手处，绿波春草澹晴曛。
别王别驾往潮阳
作者：黎贞
朝代：明

大江东去水悠悠，岸柳无条系客舟。千里关山云外目，满江烟雨客边愁。尊前行色黄花酒，篷底离声白雪讴。今夜月明空壤阔，寂寥王粲独登楼。
别罗复谦陈楚良熊隆祖
作者：黎贞
朝代：明

萧萧戎马客襄平，岁晚相逢始识荆。愧我蹉跎如孑立，怜君邂逅若平生。琴书夜月青毡帐，诗酒春风细柳营。贫贱十年知世态，死生今日见交情。莼鲈兴动思张翰，鸡黍期寒笑巨卿。霜落雁群离朔漠，天高鹏运转南溟。匡庐风物牵情远，庾岭江山入梦清。携手河梁忍分袂，几时重与话寒盟。
到扬州
作者：黎贞
朝代：明

落日江都半是霞，野人犹说帝王家。长堤一道青如染，还有垂杨集暮鸦。
午夜还乡呼酒先登钓台书二绝于壁
作者：黎贞
朝代：明

十年戎马不离鞍，沙漠长城万里寒。今日归来浑未老，青山还许白头看。忆昔边城夜未归，臂悬弓剑趁雕肥。杀心今觉消磨尽，鸥鹭从教自在飞。
午夜还乡呼酒先登钓台书二绝于壁·其一
作者：黎贞
朝代：明

十年戎马不离鞍，沙漠长城万里寒。今日归来浑未老，青山还许白头看。
午夜还乡呼酒先登钓台书二绝于壁·其二
作者：黎贞
朝代：明

忆昔边城夜未归，臂悬弓剑趁雕肥。杀心今觉消磨尽，鸥鹭从教自在飞。
单千兵还荆州
作者：黎贞
朝代：明

昔挂彩帆来岭海，今佩紫绶还荆州。阃中诸将俱青眼，堂上双亲未白头。武略文韬三世业，长枪大剑平生谋。应使常何老宾客，海天云树思悠悠。
又赠樵隐
作者：黎贞
朝代：明

高隐谩惊尘世远，门深花竹倚窗开。东风流水桥南去，落日放歌山下回。钓渭已忘成大业，筑岩终见老遗才。萧萧白发身长健，莫负山翁浊酒杯。
古贤图为谭生廷训题四首 其一 渊明归庄
作者：黎贞
朝代：明

黄阁朱扉是业缘，折腰懒向督邮前。抱琴倒挂茅亭下，翠柳黄花自在天。
古贤图为谭生廷训题四首 其三 羲之观鹅
作者：黎贞
朝代：明

绿柳青池护碧亭，无端风月畅幽情。观鹅到处堪消遣，岂独山阴写道经。
古贤图为谭生廷训题四首 其二 王猷访戴
作者：黎贞
朝代：明

剡曲溪头近若何，扁舟风雪夜相过。象城亦有知音者，几度停云兴更多。
古贤图为谭生廷训题四首 其四 杜甫游春
作者：黎贞
朝代：明

杜曲探春春可怜，落花流水夕阳天。蹇驴扶醉归来晚，林外数声响杜鹃。
古贤图为谭生廷训题四首·渊明归庄
作者：黎贞
朝代：明

黄阁朱扉是业缘，折腰懒向督邮前。抱琴倒挂茅亭下，翠柳黄花自在天。剡曲溪头近若何，扁舟风雪夜相过。象城亦有知音者，几度停云兴更多。绿柳青池护碧亭，无端风月畅幽情。观鹅到处堪消遣，岂独山阴写道经。杜曲探春春可怜，落花流水夕阳天。蹇驴扶醉归来晚，林外数声响杜鹃。
吉安河下夜雨
作者：黎贞
朝代：明

江上思归客，扁舟愧远行。乡关几千里，风雨二三更。灏气催寒至，狂波入梦惊。谁家砧杵急，更恼阿侬情。
后院纵步
作者：黎贞
朝代：明

棋局声高书梦阑，人间何处更商颜。风薰四壁鸟声碎，花落中庭蝶影闲。玉剪差池帘幕燕，翠屏浓澹画图山。诗成一笑乾坤老，万事无心自掩关。
听莺曲
作者：黎贞
朝代：明

彭泽县前烟袅袅，五柳庄上多莺鸟。金衣何处远飞来，睍睆一声江岸晓。我有春愁似海深，揽衣搔首倚蓬吟。去年故乡听莺早，今日听莺涉远道。莺声还与故乡同，客况何如故乡好。故乡有亲老在堂，星星两鬓飞秋霜。故乡有弟多如簇，竹马红颜美如玉。一度听莺一度悲，但愿年年无别离。
听鸟
作者：黎贞
朝代：明

青山叠叠水泠泠，只影堪怜万里行。莺燕不知怀别恨，隔林调舌送春声。
呈武千兵
作者：黎贞
朝代：明

岭南狂客久辞家，复向浑河理钓槎。穷达于人俱分定，渔樵到处可生涯。青毡雪下怀苏武，破帽风前笑孟嘉。畎亩不忘君义重，几回南向望京华。
和方同知木棉花
作者：黎贞
朝代：明

南州有嘉树，绛萼压枝低。小草难为伍，甘棠可与齐。丹心承雨露，黄叶净尘泥。节操宜坚守，群乌得所栖。
和秋崖九日感兴
作者：黎贞
朝代：明

重阳抱病强登高，万壑松风涌翠涛。竹叶一杯聊复尔，菊花两鬓漫萧骚。晴光隐隐开尘眼，凉气森森袭缊袍。自笑年来转疏懒，厌闻车马竞喧嚣。
和韵东隐聂表雷州见寄
作者：黎贞
朝代：明

绝域淹行役，书空不自休。谩持苏武节，倦倚仲宣楼。邻媪能知己，吟翁岂重愁。穷通随所遇，天地一虚舟。
哭弟彦器歌
作者：黎贞
朝代：明

有弟有弟纯且良，赋命一生罹多殃。生孩六月母辞世，呱呱苦啼秋夜长。乳我老媪见之叹，鞠育吐哺不离床。呜呼一歌兮歌始发，愁云凄凄风飒飒。红颜竹马年少时，读书聪慧人称奇。彩衣弄雏日为乐，慈父爱尔过群儿。岂其中道父告殁，诲育之责吾岂辞。呜呼二歌兮歌兴动，往事凄凉总如梦。南宁万里关山隔，地角天涯杳南北。劲雪颠风向几何，昨日讣音报消息。穷眸空逐暮云凝，飞泪暗随秋雨滴。呜呼三歌兮歌转伤，魂招不来到辽阳。汝兄汝兄徒自切，万斛愁怀向谁说。雁行相分终有期，岂意今为生死别。南望关山未得归，梦入南宁泪成血。呜呼四歌兮不忍听，太空失色云冥冥。朔风吹雪愁云凝，忆尔辗转辽阳城。音容悄悄恍如梦，书空咄咄神魂惊。眼枯泪尽竟何益，彼苍默默终无情。呜呼五歌兮歌转急，孤雁哀鸣若相失。自叹死生生别离，万里独见炎云飞。红颜弱弟负离别，游魂杳杳将安之。逝水东流不复返，此恨绵绵无尽期。呜呼六歌兮歌感激，鹡鸰助我声唧唧。老媪老媪怀抱恶，赋命一生蝉翼薄。大郎从军小郎卒，日薄西山更谁托。萧萧白发空倚闾，几向斜阳叹离索。呜呼七歌兮歌已终，草木为我吟悲风。
哭弟彦器歌·其一
作者：黎贞
朝代：明

有弟有弟纯且良，赋命一生罹多殃。生孩六月母辞世，呱呱苦啼秋夜长。乳我老媪见之叹，鞠育吐哺不离床。呜呼一歌兮歌始发，愁云凄凄风飒飒。
哭弟彦器歌·其七
作者：黎贞
朝代：明

老媪老媪怀抱恶，赋命一生蝉翼薄。大郎从军小郎卒，日薄西山更谁托。萧萧白发空倚闾，几向斜阳叹离索。呜呼七歌兮歌已终，草木为我吟悲风。
哭弟彦器歌·其三
作者：黎贞
朝代：明

南宁万里关山隔，地角天涯杳南北。劲雪颠风向几何，昨日讣音报消息。穷眸空逐暮云凝，飞泪暗随秋雨滴。呜呼三歌兮歌转伤，魂招不来到辽阳。
哭弟彦器歌·其二
作者：黎贞
朝代：明

红颜竹马年少时，读书聪慧人称奇。彩衣弄雏日为乐，慈父爱尔过群儿。岂其中道父告殁，诲育之责吾岂辞。呜呼二歌兮歌兴动，往事凄凉总如梦。
哭弟彦器歌·其五
作者：黎贞
朝代：明

朔风吹雪愁云凝，忆尔辗转辽阳城。音容悄悄恍如梦，书空咄咄神魂惊。眼枯泪尽竟何益，彼苍默默终无情。呜呼五歌兮歌转急，孤雁哀鸣若相失。
哭弟彦器歌·其六
作者：黎贞
朝代：明

自叹死生生别离，万里独见炎云飞。红颜弱弟负离别，游魂杳杳将安之。逝水东流不复返，此恨绵绵无尽期。呜呼六歌兮歌感激，鹡鸰助我声唧唧。
哭弟彦器歌·其四
作者：黎贞
朝代：明

汝兄汝兄徒自切，万斛愁怀向谁说。雁行相分终有期，岂意今为生死别。南望关山未得归，梦入南宁泪成血。呜呼四歌兮不忍听，太空失色云冥冥。
哭西庵孙先生前翰林典籍吏科给事
作者：黎贞
朝代：明

岭南佳气属英髦，霁月光风品格高。籍籍才名台阁器，斑斑文彩凤凰毛。青年登第心何壮，白首从戎气尚豪。垂老天涯零落尽，空馀遗恨满江皋。
喜得家书
作者：黎贞
朝代：明

少年意气欲横秋，此日闲看东逝流。道路干戈怜阻绝，封书还慰客边愁。
墨梅
作者：黎贞
朝代：明

岁寒雪月交，夜永龙蛇动。莫将铁笛吹，惊破孤山梦。
墨梅
作者：黎贞
朝代：明

灿灿江上梅，漏泄元化精。铁石作其肠，琼瑶啜其英。高人酷爱之，移植当前楹。岁寒恒与游，永结诗社盟。毛骨亦凛凛，吟怀总含清。复有好事者，执笔貌其形。愿言契贞白，期尔同令名。
墨菊二首
作者：黎贞
朝代：明

虎溪靖节翁，芥视千钟粟。彭泽归来时，东篱灿霜菊。悠悠对南山，俯仰情自足。丞相清献公，菊坡宋元老。帅蜀归来时，寒香秋更好。壮龄功已完，晚节更自保。
墨菊二首·其一
作者：黎贞
朝代：明

虎溪靖节翁，芥视千钟粟。彭泽归来时，东篱灿霜菊。悠悠对南山，俯仰情自足。
墨菊二首·其二
作者：黎贞
朝代：明

丞相清献公，菊坡宋元老。帅蜀归来时，寒香秋更好。壮龄功已完，晚节更自保。
夏挥使龙虎图二首
作者：黎贞
朝代：明

文明见在田，崭岩养头角。兴云飞上天，普济苍生乐。倚树一啸风，百兽俱踉跄。苟无如是威，何以镇边疆。
夏挥使龙虎图二首·其一
作者：黎贞
朝代：明

文明见在田，崭岩养头角。兴云飞上天，普济苍生乐。
夏挥使龙虎图二首·其二
作者：黎贞
朝代：明

倚树一啸风，百兽俱踉跄。苟无如是威，何以镇边疆。
外海谣
作者：黎贞
朝代：明

裹肚为裙纱作髻，蓢滘日长取菰米。潮平洲渚却归来，齐唱一声水荡弟。
夜坐用韵
作者：黎贞
朝代：明

夜凉不成寐，揽衣坐北隅。月光胜白日，明镜当前除。竹风弄金碧，微波漾骊珠。毛骨亦凛凛，翻疑在蓬壶。持以赠良友，作诗成画图。
夜宿南津
作者：黎贞
朝代：明

夹岸丛芳涌翠痕，寒江烟火数家村。云连野色生离思，风激湍声入梦魂。时把香醪消永日，愁闻戍鼓报黄昏。缘知老母遥相望，华发萧萧独倚门。
大庾岭寄冯梅窗表弟
作者：黎贞
朝代：明

自出梅关外，江山非故乡。梦魂不怕远，夜夜到隋冈。
大旷湖闻瀑布
作者：黎贞
朝代：明

半天风雨泻云屏，笑卧芦花被底清。岂有文章追永叔，倚篷深夜听秋声。
学益轩
作者：黎贞
朝代：明

学益如学绩，绩之以盈筐。进进日不已，机轴随斯张。经纬合厥度，丈尺日已长。涅就五彩色，裁成云锦裳。又如学种粟，菑畬得其良。播耘各以时，勿揠更勿忘。有秋遂大穫，穰穰盈仓箱。郭侯将门子，勇健七尺强。喑哑若虎吼，击刺如鹰扬。瞿然耻小勇，匹夫徒自狂。构轩读经史，咀嚼其腴芳。于以学尚父，六韬耿馀光。于以学孔明，八阵尤彰彰。韩范皆大儒，西贼心胆降。愿公希其才，与之相颉颃。他年作大厦，会看需栋梁。
客中元旦
作者：黎贞
朝代：明

东风先我过梅关，为报今年海外还。万里归装何所有，浩吟诗思满江山。
客中春暮
作者：黎贞
朝代：明

铁砚磨穿笔正投，管弦声里月如流。白云桑梓家千里，乌帽轮蹄驿九州。匣露青萍浮瑞彩，杯倾竹叶散羁愁。苦吟只恐春归去，夜夜南园秉烛游。
客怀
作者：黎贞
朝代：明

亲庭旷定省，况复岁华临。明月故乡思，白云游子心。诗怜未超俗，琴恨少知音。何事东邻妇，当当急暮砧。
客路书怀
作者：黎贞
朝代：明

半生尘土一儒衣，两鬓萧骚白接篱。贾傅忧时徒自切，侯生际遇独何迟。吴山楚水淹行役，象岭羊城恼别思。去路人家烟缕缕，临溪官驿柳丝丝。花笼越女迎仙馆，风飒吴娃卖酒旗。诗兴凄凉怜杜甫，琴音岑寂惜钟期。船头吹笛斜阳外，篷底闻砧夜月时。归梦已随飞雁去，羁情不逐彩云移。江门渡口莼鲈美，尘外亭前橘柚肥。抚景莫嗟家万里，天书已下凤凰池。
宴乐图·为夏挥使题
作者：黎贞
朝代：明

筹边将略镇诸蕃，甲帐风清战马闲。宴尔画楼春似海，玉人扶醉倚阑干。
宿五老峰下山家
作者：黎贞
朝代：明

南来万里客，此地偶经过。鸡犬人家少，烟霞古迹多。青山堪隐逸，白发老耕锄。每说当年事，春风满薜萝。
宿太平观
作者：黎贞
朝代：明

直入仙源路已荒，四山松竹郁苍苍。断碑遗迹烟霞老，犹带开元雨露香。
宿定公港二首
作者：黎贞
朝代：明

四月江南烟树浓，吴山楚水寄行踪。南风吹起鲥鱼美，到处山林啼郭公。风雨潇潇芦荻秋，人家多住碧溪头。流萤万点光如烛，不照行人一段愁。
宿定公港二首·其一
作者：黎贞
朝代：明

四月江南烟树浓，吴山楚水寄行踪。南风吹起鲥鱼美，到处山林啼郭公。
宿定公港二首·其二
作者：黎贞
朝代：明

风雨潇潇芦荻秋，人家多住碧溪头。流萤万点光如烛，不照行人一段愁。
宿药塘村
作者：黎贞
朝代：明

绿树柴门一抹村，鹧鸪啼处又黄昏。落花流水皆离思，行客凄然欲断魂。
宿蓟门
作者：黎贞
朝代：明

胡烟漠漠昼云垂，万里边台客到稀。直上筹边楼上望，蓟门秋雨湿旌旗。
宿镇阳峡
作者：黎贞
朝代：明

镇阳峡里逢端午，万叠云山酒一壶。莫笑客怀常寂寞，拢船烧笋当菖蒲。
寄乡中亲友
作者：黎贞
朝代：明

别后频惊岁月过，故园松竹近如何。客途迢递风烟老，亲陇荒凉梦寐多。天远岂堪频眺望，兴来时有一高歌。黄云紫水幽栖地，辜负渔竿万顷波。
寄冈州训导吴南枝
作者：黎贞
朝代：明

草草相逢又别离，论交犹未惬襟期。常思杯酒论文日，未复连床对雨时。紫水暮天烟树杳，白云瘴阁海帆迟。天涯日晚逢来使，聊折梅花第一枝。
寄古起之
作者：黎贞
朝代：明

别后已三月，高怀近若何。绝怜过雁少，因负寄书多。夜梦惊梁月，春愁动剑歌。相思几惆怅，云树郁山河。
寄家
作者：黎贞
朝代：明

蓟云朔雪映征衣，夜夜故园入梦思。书剑飘零浑未定，今年犹见雁南飞。
寄家二首
作者：黎贞
朝代：明

羡叹人生得意迟，菊残犹有傲霜枝。玉容不必添憔悴，留取香风晚节吹。自抛逢掖著征衣，书剑飘零与愿违。两地相思归未得，今年犹见雁南飞。
寄家二首·其一
作者：黎贞
朝代：明

羡叹人生得意迟，菊残犹有傲霜枝。玉容不必添憔悴，留取香风晚节吹。
寄家二首·其二
作者：黎贞
朝代：明

自抛逢掖著征衣，书剑飘零与愿违。两地相思归未得，今年犹见雁南飞。
寄泰山吴道人
作者：黎贞
朝代：明

当年浪迹遍中垓，曾到神仙洞里来。种药岩前瑶草发，朝真坛下碧桃开。邀看伏火黄金鼎，共酌流霞白玉杯。今日相思重相望，泰山云气碧崔嵬。
寄澄渊张州判
作者：黎贞
朝代：明

自向浑河问濯缨，闲云野鹤共幽盟。因风寄语洪都客，何日扁舟访子陵。
寄诸弟三首
作者：黎贞
朝代：明

自怜苦相失，漂泊在天涯。万里长为客，三年不到家。初春逢驿使，知汝上京华。此后长相忆，愁来眼欲花。几载音书绝，乡关梦寐多。愁来悲骨肉，老去事干戈。路杳红尘暗，天长白雁过。无由问慈母，康健近如何。平生经济学，半世苦为儒。弧矢怀初志，山河忆旧居。尘埃淹岁月，风雪老髭须。安得归来好，相携读父书。
寄诸弟三首·其一
作者：黎贞
朝代：明

自怜苦相失，漂泊在天涯。万里长为客，三年不到家。初春逢驿使，知汝上京华。此后长相忆，愁来眼欲花。
寄诸弟三首·其三
作者：黎贞
朝代：明

平生经济学，半世苦为儒。弧矢怀初志，山河忆旧居。尘埃淹岁月，风雪老髭须。安得归来好，相携读父书。
寄诸弟三首·其二
作者：黎贞
朝代：明

几载音书绝，乡关梦寐多。愁来悲骨肉，老去事干戈。路杳红尘暗，天长白雁过。无由问慈母，康健近如何。
寄诸弟二首
作者：黎贞
朝代：明

几年书剑笑从军，多少征鸿入塞云。惟有故园音信杳，别来时复念离群。自怜汩没在天涯，几度春风阅岁华。最念田真苦相失，月明空对紫荆花。
寄诸弟二首·其一
作者：黎贞
朝代：明

几年书剑笑从军，多少征鸿入塞云。惟有故园音信杳，别来时复念离群。
寄诸弟二首·其二
作者：黎贞
朝代：明

自怜汩没在天涯，几度春风阅岁华。最念田真苦相失，月明空对紫荆花。
寒食遇雪
作者：黎贞
朝代：明

三月边城雪未乾，琼瑶飞舞海天宽。榆烟寂寂千家晓，柳絮纷纷万里寒。歌管声中银作屋，鞦韆影里玉为竿。半生踪迹遍南北，知是明年何处看。
寓五仙观怀孝先
作者：黎贞
朝代：明

石室松风来，层楼暮钟绝。独坐怀故人，开窗问明月。清风万里同，相看几圆缺。
对镜
作者：黎贞
朝代：明

潇潇朔雪洒征衫，身在辽阳忆岭南。青镜频看悲素发，秋风浑欲不胜簪。
岳阳楼晚眺
作者：黎贞
朝代：明

斜著乌纱袖半笼，江楼闲倚夕阳中。翠浮鳌背山翻浪，柔拂金丝柳舞风。回雁峰高云路杳，吹箫人去凤台空。衡阳回首天空阔，万里寒烟过断鸿。
峡山寺次西庵孙先生韵
作者：黎贞
朝代：明

两岸湍声万壑雷，梵王楼阁此中开。茶烟初起晓钟罢，梅雨半晴春水来。绿树低环禅坐石，白云长护钓鱼台。扁舟稳系垂杨下，一笑登临亦快哉。
峡江龙母庙
作者：黎贞
朝代：明

松桧如烟夹道凉，辉辉楼阁倚穹苍。江山今古景长在，南北去来人自忙。一树秋声惊客梦，几腔渔笛弄斜阳。幽怀到此堪消遣，笑指他乡是故乡。
平康谣
作者：黎贞
朝代：明

幼小婚姻在乡里，络布为裙蕉布被。唱歌互答多比情，相逢便道娘十几。
庄子观泉图
作者：黎贞
朝代：明

漆园旷达士，千载思不群。才堪跨箕尾，志欲凌风云。鹏程同浩荡，蝶梦何缤纷。泠泠山下泉，难洗战国尘。不如蹑巢许，甘作箕山民。
应徵北上道经清溪驿
作者：黎贞
朝代：明

蒲帆破晓到清溪，溪上人家曙色迷。独有幽禽知我意，野花丛里尽情啼。
弟彦昭入觐
作者：黎贞
朝代：明

乌帽昂昂紫绮裘，宦情羁况一天秋。马从庾岭梅边过，人向金陵辇下游。毛遂才高终脱颖，仲宣赋好莫登楼。倘应前席苍生问，百粤尘清瘴厉收。
张守忠新轩成走柬答之
作者：黎贞
朝代：明

乔木阴阴结构深，留侯百代转于今。阶前鹤啄碧苔色，篱下犬眠红杏阴。半生不陈贾谊策，一醉爱抚陶潜琴。惟问山灵产何物，今朝报我双南金。
归宗寺经羲之洗砚池
作者：黎贞
朝代：明

藜杖轻轻白苧衣，金轮峰上立斜晖。行从洗砚池边过，带得馀光满袖归。
归梦
作者：黎贞
朝代：明

客处独幽甚，风霜惊岁华。慈颜长在忆，归梦每还家。后圃橘垂弹，东轩梅欲花。觉来月在屋，抚枕重咨嗟。
归省
作者：黎贞
朝代：明

风松露竹寒潇潇，眼前百物俱零凋。青衫游子感时变，思亲言归心摇摇。岂无知己同笑傲，岂无莼鲈称情好。独怜不见倚门亲，泪洒西风忆萱草。
忆幼子
作者：黎贞
朝代：明

别后寒梅几度开，前时骥子尚婴孩。愿言他日相逢处，莫问客从何处来。
思家二首
作者：黎贞
朝代：明

孤村一曲抱清江，别后长怀父母邦。南北相看天万里，梦魂长绕读书窗。紫水桥东是我家，别来三载量无他。高槐细柳参差绿，三径犹存晚节花。
思家二首·其一
作者：黎贞
朝代：明

孤村一曲抱清江，别后长怀父母邦。南北相看天万里，梦魂长绕读书窗。
思家二首·其二
作者：黎贞
朝代：明

紫水桥东是我家，别来三载量无他。高槐细柳参差绿，三径犹存晚节花。
思归
作者：黎贞
朝代：明

万里长城十载寒，归心日夜忆乡关。何时归到文溪上，自坐鱼台弄钓竿。
恤狗
作者：黎贞
朝代：明

看家狗，怜尔苦，照管主人门与户。朝朝暮暮防盗来，贼闻狗声走无路。护得主人金与银，护得主人命与身。一朝狗病主不恤，却将卖与屠宰人。狗身被卖与屠宰，叫啖主人全不采。被卖出门尚回头，悠悠恋主心长在。兽形人心人不识，人面兽心安可测。堪叹平生结交友，人心不似狗心久。人见人贫情自疏，狗见人贫长相守。有钱莫结无义人，无钱莫卖看家狗。殷勤奉劝世间人，路逢无义须回首。
慧力寺
作者：黎贞
朝代：明

寺住最幽处，半闲云外家。绿摇风动竹，红落雨飘花。倦客频登阁，山僧屡献茶。相逢如旧识，历历问南华。
戍妇
作者：黎贞
朝代：明

路远无书寄，天空有雁过。金钱聊远卜，何日罢干戈。
戍妇词二首
作者：黎贞
朝代：明

坐看星斗落秋霄，岂有神官役鹊桥。一带银河中隔断，女牛空见夜迢迢。欲扫鸾笺寄彩云，敢将心事怨夫君。蜀山花竹湘潭水，望帝春声独不闻。
戍妇词二首·其一
作者：黎贞
朝代：明

坐看星斗落秋霄，岂有神官役鹊桥。一带银河中隔断，女牛空见夜迢迢。
戍妇词二首·其二
作者：黎贞
朝代：明

欲扫鸾笺寄彩云，敢将心事怨夫君。蜀山花竹湘潭水，望帝春声独不闻。
扬州
作者：黎贞
朝代：明

环城处处绕清波，甲第连云十万多。见说少年全盛日，卧吹箫管上淮河。
承召寄弟彦昭宣化主簿
作者：黎贞
朝代：明

龙泉拂拭暗频看，暮倚危楼十二栏。钟鼎可人投笔易，文章有用济时难。望中云树鸿音杳，梦里池塘草色寒。昨夜使星见南极，鹗书愧到子陵滩。
挽龙训导二首
作者：黎贞
朝代：明

书剑飘零庾岭东，邑庠三载振儒风。子虚赋就心犹壮，薤露歌残梦已空。杳杳家山云树外，茕茕形影月明中。可怜埋玉冈城路，犹有文光贯夜虹。云气从龙接九天，奎文遽隔紫微躔。衣冠牢落三千路，诗礼从容五十年。蘋藻有心严俎豆，箕裘得意富韦编。伤心迢递招魂赋，处处青山有杜鹃。
挽龙训导二首·其一
作者：黎贞
朝代：明

书剑飘零庾岭东，邑庠三载振儒风。子虚赋就心犹壮，薤露歌残梦已空。杳杳家山云树外，茕茕形影月明中。可怜埋玉冈城路，犹有文光贯夜虹。
挽龙训导二首·其二
作者：黎贞
朝代：明

云气从龙接九天，奎文遽隔紫微躔。衣冠牢落三千路，诗礼从容五十年。蘋藻有心严俎豆，箕裘得意富韦编。伤心迢递招魂赋，处处青山有杜鹃。
摸鱼吟
作者：黎贞
朝代：明

五羊年少游侠儿，画舫载书东南驰。扁舟一叶渡江去，宛似范蠡归湖时。匡庐去天不盈尺，潇湘洞庭同一色。大孤小孤落其前，萦带左右迷风烟。我歌江南行，复歌江南曲。江南游子不忍听，自歌自和无人续。推篷遥望海门关，白鸥渔父相对闲。溯流鼓枻直入彭泽去，五柳庄前深处湾。江天云静月如昼，晴川流水声潺潺。我有一斗酒，安得松江鲈。赤壁之乐东坡苏，千载之后世岂无。羊裘陶陶翁，蓑笠嚣嚣者。欣然率其徒，举网随流下。大鱼泼喇初上滩，小鱼弄影江水寒。冲波截岸入吾网，槎头缩项齐奔翻。得鱼即沽酒，其乐何陶陶。仰天大叫招李白，把酒问月西江皋。呜呼，摸鱼虽云乐，不如早还家。连鳌大手终有待，江湖小乐奚足誇。拂衣便欲赋归去，春风澹澹吹乌纱。
新宁龙溪山石室
作者：黎贞
朝代：明

龙溪山高青若蓝，下有百尺之云岩。丹厓翠壑峻且巉，朝朝莫莫飞晴岚。
新淦县观陶母墓陶侃读书台
作者：黎贞
朝代：明

孝慈古所重，母子天伦亲。人孰不有母，陶母贤且贫。酒殽岂易得，剪发延嘉宾。人孰不有子，陶子才绝伦。功名岂易就，谈笑取元勋。母既善教子，子复能致君。教子成大器，致君多令闻。所以东晋世，乔木忠孝门。□□荒冢在，千载不泯沦。我行新淦邑，见之泪满巾。有□似陶母，未报劬劳恩。一朝万里别，此意何由申。齧指仰视月，抚膺行望云。触类自相感，何时复殷勤。会当五綵服，嬉戏萱堂春。运甓事已远，读书台尚存。江山千古意，风物数家村。功业当时盛，声名后世尊。至今几兴废，登眺已忘言。
旗山梅赠古起之
作者：黎贞
朝代：明

罗浮秀气钟南粤，势接旗山夐清绝。旗山有梅不记年，百卉丛中独英杰。盘根错节迷蒿林，绿衣翠羽时歌吟。天生奇物不易得，一旦披云出荆棘。诗人珍爱比黄金，置汝高轩若佳客。旗山梅花花中魁，雪风吹动参差开。皎如玉露出仙掌，香侔姑射薰琼台。窃比名贤励清节，独向岁寒保贞洁。乐广冰清人雪中，四皓庞眉隐岩穴。旗山梅花花中仙，铁干挺挺横窗前。精神脱殊俗，骨格犹天然。乃知此种别自罗浮出，庾岭犀浦安敢同争先。诗人既爱梅，梅花总英特。他年云路忆梅花，应契冰霜共清白。
无题二律
作者：黎贞
朝代：明

帘幕低垂爽气浮，寒蛩唧唧枕边秋。眼穿别骑三千里，肠断西风十二楼。笺上几行浓澹墨，机中一片短长愁。梦魂不怕江山远，夜夜逢君瀚海头。日日高楼望远归，泪痕和雨湿罗衣。香消宝鸭烟光澹，尘暗菱花月色微。京国梦回云树杳，江湖愁极雁书稀。黄鹂殊不知人意，时向窗前作对飞。
无题二律·其一
作者：黎贞
朝代：明

帘幕低垂爽气浮，寒蛩唧唧枕边秋。眼穿别骑三千里，肠断西风十二楼。笺上几行浓澹墨，机中一片短长愁。梦魂不怕江山远，夜夜逢君瀚海头。
无题二律·其二
作者：黎贞
朝代：明

日日高楼望远归，泪痕和雨湿罗衣。香消宝鸭烟光澹，尘暗菱花月色微。京国梦回云树杳，江湖愁极雁书稀。黄鹂殊不知人意，时向窗前作对飞。
春前一日书
作者：黎贞
朝代：明

剥尽群芳独见梅，看花徐步踏莓苔。明朝又报春风到，写尽花前得意杯。
春日途中自寿
作者：黎贞
朝代：明

千山腊雪消，大地春风起。游子家岭南，修程在万里。行行逼岁除，诞日随春至。江山感旧游，花柳迎新喜。朋侪管鲍知，款款交情备。岂不慰我怀，蓼莪感同气。辜此罔极恩，向风泪如绪。
昭君词
作者：黎贞
朝代：明

妾命薄，自叹死生怀抱恶。谋臣猛士食千钟，使我飘零嫁沙漠。乌纱帐底愁别离，东望长安隔山岳。毡裘百袭徒自温，乳酒千钟强自乐。深睛高鼻筋骨拳，白发丝丝犹矍铄。回头仰看转心酸，涕泪滂沱怀抱恶。涕泪滂沱怀抱恶。
晚次蛮溪渡用唐韵
作者：黎贞
朝代：明

杨柳条长锁翠烟，蹇驴吟到渡头船。槎乘客去知何处，剑作龙飞异昔年。浪暖桃花飘赤锦，风清荷叶弄青钱。寄言杜宇休调舌，容我蛮溪一夜眠。
有所思
作者：黎贞
朝代：明

野兴幽独不自适，步屧随我过南陌。痛饮不惜杖头钱，俯仰放歌天地窄。作诗豪登风月台，筑室幽插云霞堆。香粳准拟十月熟，黄菊商量九月开。驯鸥似来听醉语，朝飞来兮暮还去。我亦天涯寄迹踪，何劳虚生尘网中。昨梦臂生两翼雄，何不一举凌天风。手摘星辰作棋子，浩然归访商山翁。
望山海访孟姜女望夫台遗址
作者：黎贞
朝代：明

长城遗迹已尘埃，犹说秦人此地开。姜女茫茫千载后，海边还有望夫台。
望岳
作者：黎贞
朝代：明

岱宗独立摩青霄，叠巘东来如拱朝。星辰隐映出林表，雷电击搏行山腰。我素好游重怀古，对此踌躇几凝顾。会须直到丈人峰，一览山河遍寰宇。
望庐山
作者：黎贞
朝代：明

长江千里送归舟，重过名山忆旧游。风景苍苍只如昨，烟波离思满汀洲。
李宣自殿院归阙拜礼部郎
作者：黎贞
朝代：明

十年窗下不辞劳，三峡词源倒海涛。龙虎榜中高入第，凤凰池上惯挥毫。青云路阔轮蹄稳，紫殿风清剑佩高。四海只今鲸浪静，经邦奚惮试牛刀。
杨妃菊为朱阃帅题
作者：黎贞
朝代：明

一自嵬坡别驾时，英魂飞上傲霜枝。于今冷落东篱下，肠断君王知不知。
林大尹爱日堂卷
作者：黎贞
朝代：明

奇花丽容色，好鸟和清声。花鸟无情物，爱之心自诚。自诚非勉强，好恶乃其情。其情尚可爱，况复恩义并。爱亲出天性，恒与理俱生。流汗心即动，齧指神还惊。孝慈古有传，千载嘉其名。金华礼义俗，里闾播德馨。一门五马贵，络绎旧簪缨。夫君尹和邑，讼理政自平。爱亲如爱日，耿耿心不宁。忆彼陶长沙，惜阴得英称。惜阴犹爱日，爱日尤可矜。但愿日如岁，我亲长妙龄。郑侯笔如椽，古篆书以旌。愿将遗子孙，永镇芝兰庭。
柬斗峒伍汝梅
作者：黎贞
朝代：明

几年辜负钓鱼竿，万里归来马离鞍。黄菊有期佳节赏，青山留得白头看。尘埃苒苒皆春梦，猿鹤萧萧共岁寒。垂老论交情更古，新题莫惜问平安。
柬琼南王仲迪
作者：黎贞
朝代：明

欲奏南薰嘉树阴，堪舆无坱少知音。金兰只有南天士，鸿雁不来岁月深。
柬邓士齐士均兄弟
作者：黎贞
朝代：明

安乐窝中风正清，卜居三径近孤城。六经家学千篇在，万古心源一念惺。声名虚惭扬郡邑，梦魂飞不到公卿。如何当道需贤哲，错把明经起伏生。
桃梨榴荔四果图为邓生士齐题四首
作者：黎贞
朝代：明

世传方朔负仙才，虚道三偷不复回。我欲乘风访王母，远擎仙颗下瑶台。御宿樊川百果宗，笑含曾荐茂陵宫。古今嘉赏多如雨，只有潘郎赋最工。汉使西游尔始东，何人移植到南中。星房满贮丹砂粒，好向罗浮访葛洪。南国何堪产异才，年年筐篚入蓬莱。千金难买蛾眉笑，一骑红尘万里来。
桃梨榴荔四果图为邓生士齐题四首·其一
作者：黎贞
朝代：明

世传方朔负仙才，虚道三偷不复回。我欲乘风访王母，远擎仙颗下瑶台。
桃梨榴荔四果图为邓生士齐题四首·其三
作者：黎贞
朝代：明

汉使西游尔始东，何人移植到南中。星房满贮丹砂粒，好向罗浮访葛洪。
桃梨榴荔四果图为邓生士齐题四首·其二
作者：黎贞
朝代：明

御宿樊川百果宗，笑含曾荐茂陵宫。古今嘉赏多如雨，只有潘郎赋最工。
桃梨榴荔四果图为邓生士齐题四首·其四
作者：黎贞
朝代：明

南国何堪产异才，年年筐篚入蓬莱。千金难买蛾眉笑，一骑红尘万里来。
桑墟晓行
作者：黎贞
朝代：明

玉宇苍凉曙色分，楚歌四起杳相闻。桑林短短平依路，茅屋低低半是云。旧日琴书成远梦，倚空刀剑谩从军。谋身莫笑儒生拙，投笔于今可立勋。
梅关行
作者：黎贞
朝代：明

梅关高层崖，叠巘多岩嶅。怪石撑空临绝顶，古松当路翻翠涛。梅关长山溪，石径云苍苍。行人往来几千古，炎州宾贡来篚筐。我昔闻其名，今朝睹其实。兴怀却忆曲江公，建此千秋万祀之奇迹。想当凿石通道时，风云庆会人神依。遂使文明播南海，椎髻桀鷔馀风改。贤才络绎赴中州，神乐衣冠一都会。曲江公，在何许，万古声名遍寰宇。五羊书客拜荒祠，旷世感公泪如雨。谁知不在宾兴游，空对梅关叹楚囚。禅林深夜寄行迹，月明千里心悠悠。曲江公，在何许，我今披云上天去。若问回首在何时，笑指梅花是归路。
梦中与景文朱君夜坐作四句觉后续之
作者：黎贞
朝代：明

此景不长好，其如良夜何。襟怀三月别，尊酒二更多。往事随春梦，新愁发浩歌。觉来家万里，鱼雁杳山河。
樵隐歌
作者：黎贞
朝代：明

气相求兮声相同，君樵沙堤我圭峰。樵兮歌兮此山下，壮年不觉成老翁。仰观云汉搔白首，长啸林壑生清风。山花为作锦绣室，冰帘为挂琉璃宫。鸟啼三弄昆山笛，蝉噪一曲峄阳桐。吾知其乐既如此，世人那能蹑其踪。堪笑当时会稽老，五十富贵何足道。
水东村
作者：黎贞
朝代：明

翠竹三丫路，清流一带村。林间隐茅屋，深处自桃源。秋风熟禾黍，旭日散鸡豚。醉里忘为客，生涯即故园。
永乐里閒居叟
作者：黎贞
朝代：明

烟萝影里敞幽居，石径崎岖客到疏。满地莺花三月酒，一檠风雨五更书。云深莲社诗坛静，月朗梅窗纸帐虚。老我刚寻泉石兴，万花林外一牛车。
沙门渡海吟
作者：黎贞
朝代：明

东溟极目几千里，北望辽阳限南水。南州壮士莫咨嗟，登州海船如屋里。海船来自帝王州，十重巨橹三重楼。东征将军猛于虎，拔剑欲斩蛟龙头。蛟龙既灭妖祲息，海不扬波湛澄碧。汪洋万顷若镜光，直接蓬莱天一色。蓬莱宫在蓬莱山，十洲三岛如连环。紫雾红尘出世外，琼楼玉宇非人间。我歌紫芝曲，欲访安期仙。倒骑黄鹤赋归去，翩翩飞上罗浮巅。
河中老
作者：黎贞
朝代：明

千载东门有故侯，柳阴今见一孤舟。龙韬夺得三军帅，蜃气驾成五凤楼。梁栋久藏廊庙器，江湖远抱主君忧。莫将潦倒悲迟暮，海表来时雪满头。
泊五侯书所见
作者：黎贞
朝代：明

溪头昨夜水没矶，细雨漠漠暗斜晖。丫环三五隔溪女，唱歌撩乱摸鱼归。
洪武丁丑免戍南归
作者：黎贞
朝代：明

太平不用戍边关，六合尘清战马闲。圣代儒冠应有用，独骑款段出青山。
浈阳峡歌二首
作者：黎贞
朝代：明

平生见说浈阳峡，今日亲从峡里游。滩声嘈嘈水流急，今古行人尽白头。一路好山图画开，舴艋飞入云霞堆。女郎唱歌齐拍手，道是阿侬天上来。
浈阳峡歌二首·其一
作者：黎贞
朝代：明

平生见说浈阳峡，今日亲从峡里游。滩声嘈嘈水流急，今古行人尽白头。
浈阳峡歌二首·其二
作者：黎贞
朝代：明

一路好山图画开，舴艋飞入云霞堆。女郎唱歌齐拍手，道是阿侬天上来。
淞江钓者
作者：黎贞
朝代：明

山中博奕闲王质，谷口耕锄老子真。那似淞江风景好，一竿长钓水粼粼。
清河谣
作者：黎贞
朝代：明

河清绾髻春意闹，三十不嫁随意乐。江行水宿寄此生，摇橹唱歌桨过滘。
清远县
作者：黎贞
朝代：明

湍水急如箭，峡山高入云。久闻猺獠俗，何异犬羊群。远树含春色，孤城霭夕曛。独怜名利客，来往自纷纷。
渊明归庄图
作者：黎贞
朝代：明

宋室方兴日，先生归去时。柴门五株柳，风动绿丝丝。
渊明归庄图
作者：黎贞
朝代：明

富贵不苟得，贫贱亦自荣。俯仰群化中，澹泊乃其情。生理随分足，去就一毛轻。结庐虎溪侧，南山当前楹。采采东篱菊，灿灿黄金英。折之既盈把，有酒一时倾。陶然太古意，妙契夷齐清。焉知尘世上，奔竞日营营。
游东林寺登远禅师讲经台览冰壶莲社之地
作者：黎贞
朝代：明

莲社千年会，冰壶一鉴开。远公初入定，总老又重来。鸟向金轮去，云从石塔回。登临无限意，更上讲经台。
游东湖黄处士园
作者：黎贞
朝代：明

拂拭枯桐五柳东，故人遥在白云中。数椽茅屋萝将合，一线松门路暗通。白雪调高泉漱石，苍龙影瘦竹摇风。怡情更有钩诗酒，惯许东湖处士同。
游冲？观
作者：黎贞
朝代：明

碧山雨过草如苔，路入冲？绝点埃。绛节几时依贝阙，红云四合拥琼台。凤箫聒耳莺初啭，霞幌当帘花正开。长啸一声天地阔，白云流水送归来。
游冲�观
作者：黎贞
朝代：明
体裁：七言律诗

碧山雨过草如苔，路入冲�绝点埃。绛节几时依贝阙，红云四合拥琼台。凤箫聒耳莺初啭，霞幌当帘花正开。长啸一声天地阔，白云流水送归来。
游栖贤寺入万松关过三峡桥
作者：黎贞
朝代：明

传者不足信，携琴直到山。虹横三峡水，云锁万松关。景到个中极，心从静处闲。湛庵大颠老，聊得共跻攀。
游黄岩寺登双剑峰石塔观尾泉
作者：黎贞
朝代：明

行到山深处，禅林迤逦开。云从双剑起，泉自半空来。境别浮屠塔，真空明镜台。扪萝登绝顶，临眺重徘徊。
漫兴
作者：黎贞
朝代：明

达官于我既无分，亦学渊明归去来。香粳准备十月熟，黄菊商量九月开。
澄溪清隐图
作者：黎贞
朝代：明

昔年少小耽嬉游，家君携我游冈州。冈州风景最奇胜，使我因之成久留。浔洋风高高百丈，群英拉我缘萝上。澄溪宛在金山阳，几欲寻幽不成往。归来城市惟梦思，寸心长挂金山涯。髫年之好别来久，至今郁郁嗟睽违。当时故旧多如雨，最爱澄溪李夫子。论交于我独忘年，况与家君素知己。闻君清隐澄溪头，虚檐曲槛临清流。当门一镜湛虚碧，清波不动长悠悠。兴来俯视真奇绝，云影天光共浮没。人间万类莫逃形，波底鱼龙见活泼。东风二月春正晴，绕堤碧柳啼金莺。闲同诗客觅佳句，更与渔人歌濯缨。濯缨歌声齐欸乃，万里乾坤一顾盻。瓮里香醪不用沽，溪头鲜鲤何须买。临溪脍鲜鲤，好友频相留。百年自得个中乐，一生不识人间忧。予爱李翁贤，复爱澄溪好。人生此乐真难逢，何须更觅蓬莱岛。谭君重姻义，索作澄溪诗。几回挥翰不敢赋，我才蹇劣将何为。共期泛扁舟，直抵金山曲。烦报澄溪清隐翁，早为开轩扫书屋。
濛里驿
作者：黎贞
朝代：明

濛里维舟日已西，不堪幽思正凄凄。长松夹道青如染，更有子规深夜啼。
玄译观二首
作者：黎贞
朝代：明

舟过白沙驿，地转玄译湾。神仙境内境，烟霞山外山。星坛白日静，石室松风寒。鸣蜩号复止，老鹤去又还。忆昔旌阳令，威灵动尘寰。神剑斩蛟鳄，至今锁玄关。我有山水趣，视之自怡颜。停舟泊崖下，聊以一跻攀。日落山水静，千里碧如掌。故将野游兴，临轩乐清赏。浮云生衣裳，飞鸟投林莽。对此两相忘，如何尚尘鞅。须臾涧壑寒，瑟瑟松风响。道士何处归，骑鹤清霄上。
玄译观二首·其一
作者：黎贞
朝代：明

舟过白沙驿，地转玄译湾。神仙境内境，烟霞山外山。星坛白日静，石室松风寒。鸣蜩号复止，老鹤去又还。忆昔旌阳令，威灵动尘寰。神剑斩蛟鳄，至今锁玄关。我有山水趣，视之自怡颜。停舟泊崖下，聊以一跻攀。
玄译观二首·其二
作者：黎贞
朝代：明

日落山水静，千里碧如掌。故将野游兴，临轩乐清赏。浮云生衣裳，飞鸟投林莽。对此两相忘，如何尚尘鞅。须臾涧壑寒，瑟瑟松风响。道士何处归，骑鹤清霄上。
画梅
作者：黎贞
朝代：明

蹇驴曾上庾关头，万树琼瑶雪夜游。一自别来经十载，扁舟又欲访罗浮。
画梅红白香实图为古州李生泰题三首
作者：黎贞
朝代：明

昔向深宫伴寿阳，冰肌雪貌白霓裳。而今寂寞东轩外，只学山家澹澹妆。昨上罗浮访葛洪，丹砂换却旧时容。时人不识风流态，争道芳颜带酒红。冰魂绰约带轻烟，万斛寒香雪霁天。吟到孤山诗更好，欲凭孤鹤访逋仙。
画梅红白香实图为古州李生泰题三首·其一
作者：黎贞
朝代：明

昔向深宫伴寿阳，冰肌雪貌白霓裳。而今寂寞东轩外，只学山家澹澹妆。
画梅红白香实图为古州李生泰题三首·其三
作者：黎贞
朝代：明

冰魂绰约带轻烟，万斛寒香雪霁天。吟到孤山诗更好，欲凭孤鹤访逋仙。
画梅红白香实图为古州李生泰题三首·其二
作者：黎贞
朝代：明

昨上罗浮访葛洪，丹砂换却旧时容。时人不识风流态，争道芳颜带酒红。
病中忆东明圆明空上人
作者：黎贞
朝代：明

老师久病脚，贱子长病心。两地各伏枕，何时得相寻。扶筇犹踯躅，捧腹常呻吟。葛藤谁共话，竹叶谁共斟。缅思少壮日，汗漫何可禁。其如忽衰谢，百事转交侵。沈绵在床缛，亲朋若商参。有如笼中鸟，不得栖上林。何当复强健，清欢尽馀音。为公歌此曲，感古仍慨今。
登台二首
作者：黎贞
朝代：明

几回送目上层台，强把幽怀借酒开。归路茫茫杳南北，晚烟连树接蓬莱。谩学纵横季子游，弊裘落落笑羁留。客怀何处堪消遣，时上筹边第一楼。
登台二首·其一
作者：黎贞
朝代：明

几回送目上层台，强把幽怀借酒开。归路茫茫杳南北，晚烟连树接蓬莱。
登台二首·其二
作者：黎贞
朝代：明

谩学纵横季子游，弊裘落落笑羁留。客怀何处堪消遣，时上筹边第一楼。
登滕王阁
作者：黎贞
朝代：明

物换星移几百年，毁垣颓址尚依然。地连南浦临江驿，门泊东吴贾客船。岸芷汀兰青苒苒，落霞孤鹜影翩翩。豪华去后人何在，满目青山夕照前。
登高感兴二首
作者：黎贞
朝代：明

天地有终始，人心无津涯。浩荡八极中，妍媸相推排。周孔既云远，纲常日已乖。扰扰声利者，吞噬如狼豺。似彼采芝老，清风孰能侪。登高一翘首，潸然伤我怀。泾渭久不分，清浊混同流。百战诛李广，一言侯千秋。所以旷达者，视此如蜉蝤。有酒且云乐，焉知身后谋。登高一翘首，汍然消我忧。
登高感兴二首·其一
作者：黎贞
朝代：明

天地有终始，人心无津涯。浩荡八极中，妍媸相推排。周孔既云远，纲常日已乖。扰扰声利者，吞噬如狼豺。似彼采芝老，清风孰能侪。登高一翘首，潸然伤我怀。
登高感兴二首·其二
作者：黎贞
朝代：明

泾渭久不分，清浊混同流。百战诛李广，一言侯千秋。所以旷达者，视此如蜉蝤。有酒且云乐，焉知身后谋。登高一翘首，汍然消我忧。
白头鹰
作者：黎贞
朝代：明

不入莺燕群，层霄足骞举。江南春色佳，罗绮丛中语。一旦秋风高，吹入塞云去。间关徒好音，穷途竟谁诉。何不赋归来，雌雄乐相哺。白头共迟栖，守此岁寒暮。
白鹤观望仙台
作者：黎贞
朝代：明

仙子已乘仙鹤去，山中空有望仙台。啼残幽鸟日将暮，落尽好花春未回。入画峰峦流水外，倚空楼观白云堆。岭南狂客经游处，几度题诗扫绿苔。
盘桓云壑图
作者：黎贞
朝代：明

幽人厌尘烦，放情在云壑。云壑窈而深，盘桓得真乐。野服制芰荷，闲朋结猿鹤。云从肤寸生，水自苍岩落。兴来发长啸，清风振林薄。我本山水人，羁栖向城廓。闻风动遐想，题诗寄寥廓。
盘阿歌
作者：黎贞
朝代：明

考盘□□在阿，硕人卜筑安乐窝。圃有嘉蔬沼有荷，松杉绕屋麦绕坡。父子兄弟乐且和，童颜欣欣白发皤。邻叟野老时相□，对酒起舞还高歌。平生不识干与戈，百年岁月从消磨，富贵于我将如何。
秋兴
作者：黎贞
朝代：明

八月秋高风气清，俯临边塞限长城。云连海树无边白，山接藩篱不断青。绝域车书同制度，中原人物尽簪缨。谁知茅屋秋风里，愁杀长安老杜陵。
竹图·为董生匡题
作者：黎贞
朝代：明

百尺苍龙亦逸溪，春阴日日宿云低。无端峡里英皇庙，更有鹧鸪深处啼。
红梅图
作者：黎贞
朝代：明

最爱西湖万树霞，绮罗丛里媚韶华。东风恰似河阳县，谁道孤山处士家。
绝句二首
作者：黎贞
朝代：明

故乡南望隔风烟，客里为家过十年。用尽黄金归未得，五陵豪气尚依然。白雁南来万里馀，平安寄汝一封书。离情别恨多如雨，写入春山作画图。
绝句二首·其一
作者：黎贞
朝代：明

故乡南望隔风烟，客里为家过十年。用尽黄金归未得，五陵豪气尚依然。
绝句二首·其二
作者：黎贞
朝代：明

白雁南来万里馀，平安寄汝一封书。离情别恨多如雨，写入春山作画图。
绝句五首
作者：黎贞
朝代：明

宝篆香消梦乍回，好怀聊为晚凉开。珠帘半捲春如海，无数青山入座来。谁怜客里病厌厌，自觉乡思日日添。从此无心爱良夜，任教花影过疏帘。十二朱楼多丽人，红颜绿鬓颊生春。閒情不惹巫山梦，明月清风作两邻。椆柳河边夜雨过，诗怀偏少客怀多。东邻轻薄诸年少，争唱高阳出塞歌。朔雪霏霏拥被眠，柳营偏近戍楼边。石床惊觉还家梦，梅角一声霜满天。
绝句五首·其一
作者：黎贞
朝代：明

宝篆香消梦乍回，好怀聊为晚凉开。珠帘半捲春如海，无数青山入座来。
绝句五首·其三
作者：黎贞
朝代：明

十二朱楼多丽人，红颜绿鬓颊生春。閒情不惹巫山梦，明月清风作两邻。
绝句五首·其二
作者：黎贞
朝代：明

谁怜客里病厌厌，自觉乡思日日添。从此无心爱良夜，任教花影过疏帘。
绝句五首·其五
作者：黎贞
朝代：明

朔雪霏霏拥被眠，柳营偏近戍楼边。石床惊觉还家梦，梅角一声霜满天。
绝句五首·其四
作者：黎贞
朝代：明

椆柳河边夜雨过，诗怀偏少客怀多。东邻轻薄诸年少，争唱高阳出塞歌。
胡秋厓方伯顾钓台
作者：黎贞
朝代：明

雨过台阶长绿衣，行人驻马扣柴扉。清风结彩留莺语，白日钩帘许燕归。眼底桑田随处变，人间沧海任尘飞。京华知己如相问，便道垂竿老钓矶。
胥江驿柬乡中亲友
作者：黎贞
朝代：明

自从分袂各西东，一路云山紫翠重。回首亲庭应未远，白云飞处是圭峰。
自君之出矣二首
作者：黎贞
朝代：明

自君之出矣，无复理容妆。思君如昼烛，不敢近朝阳。自君之出矣，憔悴怕黄昏。思君如杜宇，无夜不啼痕。
自君之出矣二首·其一
作者：黎贞
朝代：明

自君之出矣，无复理容妆。思君如昼烛，不敢近朝阳。
自君之出矣二首·其二
作者：黎贞
朝代：明

自君之出矣，憔悴怕黄昏。思君如杜宇，无夜不啼痕。
至南华寺观衣钵锡杖双履六祖金锁骨金阑袈裟贝叶经等物暮泊溪口
作者：黎贞
朝代：明

闲随飞锡访招提，直蹑云根足不迷。花雨弄晴天欲曙，满船明月出曹溪。
至淮安弥旬抱病
作者：黎贞
朝代：明

满目阴云暗未开，秋风抱病强登台。淮阴漂母无寻处，谁识王孙济世才。
至郡伯驿见新月
作者：黎贞
朝代：明

暗魄光微露，长空影暂流。蛾眉初二夜，蟾窟一痕秋。客路惊时序，亲庭动别愁。遥怜小儿女，日日望归舟。
舜井歌
作者：黎贞
朝代：明

彭泽因陶令，清风播千古。滹沱得美名，中兴济光武。况复大圣凿此泉，手泽出自唐虞前。太山可颓海可竭，此泉万古犹依然。想当浚凿时，顽嚚共驱遣。天伦至亲岂敢违，怡怡奉命容尤婉。象弟凶强世所稀，杀兄自谓权谋奇。干戈琴弤不可得，郁陶思君犹忸怩。讴歌讼狱归有德，凿井耕田遵帝则。蠢尔傲象胡不思，只手安能独行逆。呜呼重华一去宁复来，前人已矣今人哀。今人饮其泉力其田，相生相育何绵绵。当知父母慈兮子尽职，免使怨慕号旻天。历山峨峨济水绿，几处桑田变陵谷。为语邦人思大舜，饮此甘泉比珠玉。
舟次储潭庙
作者：黎贞
朝代：明

十八滩前古庙头，金飙荐爽正飕飕。洞门云散暮天阔，千里月明山更幽。
英德县
作者：黎贞
朝代：明

英德县前江水流，绿杨阴下系行舟。开篷沽酒动长啸，洗尽万斛之穷愁。
茅屋清隐图二首
作者：黎贞
朝代：明

流水河溪几曲，斜阳古树三丫。养浩嚣嚣佳景，茅亭清隐诗家。绿树低连老屋，断桥斜蘸清波。恍惚杜陵韦曲，几时载酒相过。
茅屋清隐图二首·其一
作者：黎贞
朝代：明

流水河溪几曲，斜阳古树三丫。养浩嚣嚣佳景，茅亭清隐诗家。
茅屋清隐图二首·其二
作者：黎贞
朝代：明

绿树低连老屋，断桥斜蘸清波。恍惚杜陵韦曲，几时载酒相过。
蓬莱阁
作者：黎贞
朝代：明

蓬莱阁上望蓬莱，万丈瀛洲缥渺开。云鸟烟光巢翡翠，海门蜃气结楼台。安期丹灶今何在，徐福楼船去未回。老我一襟怀古意，倚阑登眺重徘徊。
薄命叹
作者：黎贞
朝代：明

妾比陌上花，狂风吹落天之涯。花开犹得一时好，妾颜空逐青春老。妾比江上流，望东去去不回头。水流犹得归大海，妾身已逐风尘改。忆昔红颜当太平，儿家正住洛阳城。花街柳陌炫晴日，鸣鸠语燕调春声。薄缘枉嫁游侠婿，好向公门事权势。风波堆里寄浮生，欢乐几何忧患继。一朝飘泊如转蓬，洞房衾冷鸳帷空。江山万里限南北，音书隔绝悬西东。客处虽然多寂寞，比翼齐飞可同乐。草衣木食贫亦甘，何事青春遽零落。自怜尘世多苦辛，百年恩爱属何人。茕茕形影自相吊，举目四顾谁为亲。夜长人静衾如铁，此意默默那堪说。寒灯挑尽未成眠，感慨几回声断绝。翻思蔡琰能属文，却肯将身堕虏尘。贱妾誓能持大节，肯随花柳逐时新。自欲孤飞托鸿雁，谁料佳期等虚幻。璧月将圆云复遮，瑶琴未举弦先断。西风吹冷巫山秋，阳台云雨空悠悠。旧爱新怜一场梦，莺花从此倦追求。薄命叹，妾今见人徒汗颜。古往今来每如此，始信人生行路难。
行路难
作者：黎贞
朝代：明

君不见天上浮云任舒卷，白衣苍狗须臾变。又不见瞿塘嘈嘈水倒流，奔湍激石能覆舟。人情有时亦如此，纷纷轻薄何足比。平常意气同死生，急难何堪托终始。岭南狂客孤且贫，常将青眼待时人。岂知此道不足贵，翻使皋鹤俦鸡群。不如托身与鹪鹩，蓬蒿之下同逍遥。
衡窝吟
作者：黎贞
朝代：明

金台烜赫，凌烟嵯峨。瞻望孔迩，道阻且颇。螭蟠欤泥沙，凤栖欤丘阿。玉非卞氏，岂殊土苴。骥无伯乐，谁与增价。得意欤公衙，失意欤衡窝。是故长途走遍，乔木返下。把油幢设棹，神图休罢。归旧清嘉，慰了波踏。但存吾道，尤在盈科。修其天爵，万事从他。朱门绣户谩繁华，不似幽栖雅。向此太平，争些閒暇。任教藏舍，学取东山谢。卜居细阅，考槃频课，兴满长原旷野。乐天安土何虑忧，作个人间无事者。弹冠拂袖，荷插携家。移来西蜀子云居，借得太安坪一所。刬除荆棘著屠苏，编竹为扉砖为座。数椽如丹垩不胜，朽木粪墙堪圬也。惟我独相宜，众人处之皆不可。尘羁摆脱，樊笼撞破，散诞无牵挂。喧哗绝去，风波全躲。向烟岚笑傲，任世事蹉跎。澹茶澹饭澹交游，无是无非无嗔唾。不道渊明五柳庄，不羡尧夫安乐窝。半壁青灯伴细吟，一竿红日容高卧。草庐诸葛也曾居，苔矶太公也曾坐。傅说逃名版筑，虞舜起身犁锄。自古达人所乐，不惮卑污苟且。穷则独善其身，达则兼济天下。彼昏不知徒自奢，一家荣华百家嗟。石崇金谷今何如，颜回陋巷名犹播。江边鸥鹭得优游，檐间螂雀堪惊怕。今古知机能几人，试把前贤从头数。一榻陈抟两袖拖，五湖范蠡扁舟驾。凛凛风声千载高，何必华构与巨厦。一区容膝天地宽，明月清风皆在家。醒时诗酒醉时歌，兴来几句渔樵话。都俞吁咈总徒劳，不如抱道随缘过。远风云，高鼎锅。乐溪山，友鱼虾。藜羹含糗偏滋味，炮凤烹龙未足誇。断名缰和利锁，对石涧与泥坡。衣冠落魄，岁月消磨。不羡鸿衢通，一任鹏程挫。不蹶平地之坑堑，不张遥天之网罗。管甚傀儡棚头闹，管甚豺狼当道呵。耕春雨，钓秋波。持鞭笠，悬斧柯。或吹鸾箫，或驾鹿车。或歌白石，或诵南华。或弹琴击壤，或乘桴泛槎。或锄云种玉，或引水灌蔬。或携筐采药，或扫叶烹茶。或寻梅访竹，或赏雪观花。或簪萸饮菊，或沉李浮瓜。或开笼放白鹤，或洗耳听鸣蛙。或溪边弄明月，或洞口拨丹霞。或寻肘后经，或炼鼎内砂。尽天高日远，拚酒病诗魔。屋破每凭黄叶补，篱疏长赖白云遮。座中富贵有琴书，门外往来无车马。交庭绿草铺褥裀，对户青山列图画。莺花主宰，泉石豪霸。第一爱松与爱菊，第二黍稷及桑麻。第三案上数卷书，留与添丁作生涯。
观猎西苑呈西庵孙先生
作者：黎贞
朝代：明

属车先报猎前山，云拥旌旗万马屯。独有相如能进谏，声华不愧汉衣冠。
访山家还遇雪
作者：黎贞
朝代：明

披云冲雨访山家，独立匡庐领物华。风雪漫天归路晚，一襟清气似梅花。游醉石观渊明归庄，每醉卧此石，因名之。靖节先生归去来，好怀长向此中开。文采风流今已矣，还留醉石伴苍苔。
访李谪仙所登蛾眉亭
作者：黎贞
朝代：明

牛渚江边泊彩舟，蛾眉亭上耸吟眸。眼前风景俱奇绝，李白题诗在上头。
访白鹿洞书院
作者：黎贞
朝代：明

古贤去已远，千载无真儒。滔滔声利者，立教各以殊。蜂虿异端起，颓风动堪舆。急功数睢鞅，乱德首翟朱。炎刘贵黄老，典午尚清虚。正道既已屈，斯文那能舒。所以蠹孽起，中原生虫蛆。五湖迭兴替，黄屋为穷庐。干戈日流血，腥膻秽寰区。沙门虚无教，大兴南朝都。唐相重其道，梁武舍其躯。遂使天下士，靡然从所趋。炫烂蛊心目，薰陶入肌肤。惑世既已远，孰能究其馀。韩公昌黎伯，不避斧钺诛。一鸣通其志，争恨羽翼孤。更益炽其焰，胡能塞其涂。祇令学礼者，俯首空嗟吁。堂堂炎宋兴，治化中古无。周程应时出，吾道其来苏。示以四勿箴，启以太极图。至哉考亭老，博约谁能如。大振濂洛学，上续洙泗徒。镛钟出东序，叩之震江湖。润泽若时雨，甄陶似烘炉。王者惟有鉴，学者惟有谟。坐令风俗改，骎骎追唐虞。出守南康军，乘风之舞雩。于以安所适，于以卜所居。摩空五老下，峨然建庭除。白鹿颜其扁，五车储其书。时趋物亦改，废兴与之俱。颓垣卧云烟，敝础迷蓁芜。狐兔自出没，鹰鸦竞相呼。我来重叹息，三顾仍踌躇。圣朝贵文教，重才别贤愚。相将见此屋，突兀庐山隅。
访遇真观赵尊师
作者：黎贞
朝代：明

拨破烟霞扣竹扉，玉箫何处咽声微。青牛放野春游罢，白鹤传书暮燕归。水涨野桥溪路暗，柳深门巷雪花飞。紫芝满地无人管，一任狂吟送落晖。
访陈原道
作者：黎贞
朝代：明

良金山下忆重游，松桂森森曲径幽。歌彻采箫人未遇，一声猿鹤碧天秋。
谒三闾祠二首
作者：黎贞
朝代：明

几家茅屋楚江皋，遗庙丹青俯碧涛。惆怅独醒人已远，空馀哀怨寄离骚。春日潜行楚水隅，浩歌弹铗访三闾。客怀落落知多少，欲拟先生问卜居。
谒三闾祠二首·其一
作者：黎贞
朝代：明

几家茅屋楚江皋，遗庙丹青俯碧涛。惆怅独醒人已远，空馀哀怨寄离骚。
谒三闾祠二首·其二
作者：黎贞
朝代：明

春日潜行楚水隅，浩歌弹铗访三闾。客怀落落知多少，欲拟先生问卜居。
谒孟子庙
作者：黎贞
朝代：明

青衫倦游客，过此圣贤居。战国山河在，成周礼乐殊。三迁忆慈母，百世重真儒。稽首崇瞻仰，清风满座隅。
谒赵文节公祠
作者：黎贞
朝代：明

妇节夫忠古所难，使君此举义全安。高风不独传千古，解使声名动伯颜。
谢潮宗汪参政惠笔
作者：黎贞
朝代：明

几回清夜梦分明，千里神交在管城。笑指树云怜鲍叔，坐惊风雨感毛生。囊中不道千金满，箧里长怀一束精。得意待瞻黄榜墨，封侯应未让青萍。
谢释道明惠猫
作者：黎贞
朝代：明

插架牙签怨武儿，偶从萧寺得萧妃。于今已忏玄华业，弗记当年骨醉时。
谭节妇丫髻潭
作者：黎贞
朝代：明

铁石肝肠死即休，窦家姊妹可为俦。知心惟有潭中水，万古清清只自流。
贺新居
作者：黎贞
朝代：明

圭峰高拥隋冈山，良金皂幕青回环。储精孕秀无今古，英才累累生其间。刘君固是沛中族，种德功高人似玉。衣冠南渡远遗芳，振振子姓多如簇。芝兰玉树森玲珑，渠渠华屋平冈东。阑干十二青云外，书声袅袅摩苍穹。满堂奇秀不易得，昂昂独步冈州北。平平王道接商岩，礼是垣墉仁是宅。窗前花草四时春，兴来宝马驰香轮。飞鞚不知日月近，抬头步步凌青云。恪典宪章初入仕，双凫来振王乔履。大持政教佐琴堂，令闻便觉浃人耳。士民鼓腹乐有年，讴歌载道喜得贤。政闲却作归田计，柽椐启辟平冈前。轮奂翚飞斗星落，铁石材梁功简朴。诗书世业善源深，繁祉诞膺天所作。嗟君伟誉何其盛，百里闾阎咸倾听。此心恢恢造物游，俗返淳庞赖馀庆。王前指日与赞谋，等閒画诺文席头。致君尧舜有良术，坐看熙皞遍遐陬。
贺王挥使生日
作者：黎贞
朝代：明

九天仙鹤下瑶台，知是蟠桃昨夜开。五色祥云光闪灼，柳营佳气似蓬莱。
贺陈指挥寿二首
作者：黎贞
朝代：明

塞上凉风似水流，人间佳气属初秋。长庚耿耿光如月，偏照辕门万户侯。笑领三军辟草莱，柳营移向白云堆。骅骝花外嘶春雨，知是巡行麦垄回。
贺陈指挥寿二首·其一
作者：黎贞
朝代：明

塞上凉风似水流，人间佳气属初秋。长庚耿耿光如月，偏照辕门万户侯。
贺陈指挥寿二首·其二
作者：黎贞
朝代：明

笑领三军辟草莱，柳营移向白云堆。骅骝花外嘶春雨，知是巡行麦垄回。
赠张彦昭赴阙
作者：黎贞
朝代：明

圣主精勤励治年，庙廊霖雨渴思贤。纶音直下三千里，裔壤如瞻咫尺天。经济无谋怜我拙，治安长策仗君言。青云图报趁年少，莫向春山听杜鹃。
赠曾确之官交阯二首
作者：黎贞
朝代：明

将军马上凯歌还，绝域尘清宇宙宽。铜柱山河皆郡县，雕题人物尽衣冠。均施雨露回枯槁，广植桑田慰馁寒。闻说九重深有意，尽将此责付郎官。石渠小假出沙堤，堤路新晴多马蹄。道是群贤辞上国，便从五岭入蛮溪。交情欲话心如织，别酒初斟醉已迷。遥想旅途相忆处，黄茅满地鹧鸪啼。
赠曾确之官交阯二首·其一
作者：黎贞
朝代：明

将军马上凯歌还，绝域尘清宇宙宽。铜柱山河皆郡县，雕题人物尽衣冠。均施雨露回枯槁，广植桑田慰馁寒。闻说九重深有意，尽将此责付郎官。
赠曾确之官交阯二首·其二
作者：黎贞
朝代：明

石渠小假出沙堤，堤路新晴多马蹄。道是群贤辞上国，便从五岭入蛮溪。交情欲话心如织，别酒初斟醉已迷。遥想旅途相忆处，黄茅满地鹧鸪啼。
赠王子敬凯旋
作者：黎贞
朝代：明

君家郡城东，我家象城北。相望百馀里，烟树澹晴碧。忆昔元季云扰时，龙争虎斗交相驰。君将才略动边帅，伏轼六出陈平奇。五羊年少务游侠，走马弯弓立勋业。万斛楼船夜渡江，千丈云旗秋射猎。君时勇健正黑头，朝歌暮宴娼家楼。买笑追欢不论直，争妍妒宠多明眸。君轻富贵好才艺，出入侯门裾长曳。学剑长怀楚项梁，掷蒲不让晋刘毅。千金买战马，百金得吴钩。取虞灭虢在呼吸，飘飘逸气凌高秋。春花秋月年年度，用尽黄金教歌舞。天旋地转慨兴亡，往事浮云如尘土。大明丽天开鸿濛，草木争秀含春风。圣明天子大一统，九州臣妾俱来同。君时出应风云起，拄杖麻袍见天子。白玉阶前锡宴回，五色云中听宣旨。绯衣乌帽别金銮，旌旗出镇青齐间。柳营月冷兵威肃，虎帐尘清将略闲。中原平定干戈息，时清犹上安边策。六韬三略素讲论，又向辽阳树勋绩。君今两鬓已成霜，据鞍顾盼犹鹰扬。矍铄可同伏波老，慷慨不减汉中郎。今年誓师将征北，独请长缨擒冒顿。马鸣萧萧朔风高，尘起漠漠塞云黑。元戎智勇比卫青，铁骑直上白云城。出塞岂论五千里，汉南从此无王庭。西风八月长城路，奏凯班师赋归去。千乘万骑西南行，赤手收功在斯举。独怜游子感慨多，年过三十犹蹉跎。龙泉未出丰城狱，白璧倒卧荆山阿。每忆少年十六七，蚤向番山学文术。同门多让先著鞭，射策穿杨期第一。兴豪击节声飘飘，健翮几欲摩青霄。不图书剑半零落，曩志今已成萧条。谪窜东彝洹寒地，遥望天南限云水。高堂痛别白发亲，綵服斑斑向谁戏。黄云紫水尘外居，高槐细柳环吾庐。客怀落落已三载，乘风何日赋归欤。君今献捷龙颜喜，衣锦南归见乡里。宦成名立何所求，表表声名在人耳。青山斜明夕照前，木叶萧瑟蹇驴喧。强将卮酒为君别，吞声踯躅泪如泉。
赠阎舍人赴阁
作者：黎贞
朝代：明

折桂曾闻到郤林，十年灯火惜分阴。未将舟楫江湖用，尽沐钧天雨露深。鸳鹭簉班琼作佩，谋谟协赞铁为心。只今四海文同轨，笑我无能雪满簪。
赠黄主簿昭
作者：黎贞
朝代：明

黄侯才气重如山，佐治琴堂政不繁。三载簿书淹矮屋，一朝鸣佩簉朝班。孤舟载月离熊海，匹马西风度庾关。此去定应承顾问，好将经济答龙颜。
赣州访江东庙二首
作者：黎贞
朝代：明

紫翠重重一径开，虎头城外访天台。五仙排闼呈休徵，怕有仙人骑鹤来。路入仙源万绿堆，重重楼阁倚山开。神仙与我如相约，报道仙槎八月回。
赣州访江东庙二首·其一
作者：黎贞
朝代：明

紫翠重重一径开，虎头城外访天台。五仙排闼呈休徵，怕有仙人骑鹤来。
赣州访江东庙二首·其二
作者：黎贞
朝代：明

路入仙源万绿堆，重重楼阁倚山开。神仙与我如相约，报道仙槎八月回。
越山秋兴二首
作者：黎贞
朝代：明

太平风物盛南州，远水长天分外幽。商舶尽从沧海至，野樵多向白云游。题诗富有边经笥，写景还誇顾虎头。更喜四彝归大统，边城无复再防秋。喜见车书混九州，山林随分乐清幽。烟霞绕屋长为侣，猿鹤忘机日共游。笔底诗成堪适兴，瓮边酒熟任扶头。更于松下围棋局，白发邻翁似弈秋。
越山秋兴二首·其一
作者：黎贞
朝代：明

太平风物盛南州，远水长天分外幽。商舶尽从沧海至，野樵多向白云游。题诗富有边经笥，写景还誇顾虎头。更喜四彝归大统，边城无复再防秋。
越山秋兴二首·其二
作者：黎贞
朝代：明

喜见车书混九州，山林随分乐清幽。烟霞绕屋长为侣，猿鹤忘机日共游。笔底诗成堪适兴，瓮边酒熟任扶头。更于松下围棋局，白发邻翁似弈秋。
辞冈泮教职呈潮宗汪先生
作者：黎贞
朝代：明

生平牢落一儒衣，虚誉应惭长者知。主掌人文何事业，重烦青眼顾衰迟。
辽东春日
作者：黎贞
朝代：明

东风吹散雪模糊，万里山河入帝图。刀剑已谙新节制，衣冠犹带旧规模。心从旷达诗仍好，兴到疏狂酒再沽。岁月如流老将至，著书无计学潜夫。
辽东春日四首
作者：黎贞
朝代：明

习习东风到海滨，乾坤万汇总知春。东辽风物催人老，南国江山入梦频。恶况已随尘土去，好怀应共岁华新。酴酥一石诗千首，醉倒渊明漉酒巾。远戍玄都万里游，客怀荦荦笑羁留。江南烟雨劳归梦，塞上风云动别愁。抱璞无因朝圣主，曳裾讵肯谒王侯。防身赖有龙泉剑，万丈豪光射斗牛。空濛草色满江皋，犹带馀香入战袍。笳鼓声喧花市近，旌旗光拂戍楼高。半生尘土怜多病，两鬓霜风感二毛。南望亲庭独愁绝，只将清泪答劬劳。寒云万里远从龙，喜见山河绝域通。礼乐纲维三代盛，车书文轨万方同。题桥空负相如志，投笔长怀定远功。凯奏南还应有日，五羊风月待归篷。
辽东春日四首·其一
作者：黎贞
朝代：明

习习东风到海滨，乾坤万汇总知春。东辽风物催人老，南国江山入梦频。恶况已随尘土去，好怀应共岁华新。酴酥一石诗千首，醉倒渊明漉酒巾。
辽东春日四首·其三
作者：黎贞
朝代：明

空濛草色满江皋，犹带馀香入战袍。笳鼓声喧花市近，旌旗光拂戍楼高。半生尘土怜多病，两鬓霜风感二毛。南望亲庭独愁绝，只将清泪答劬劳。
辽东春日四首·其二
作者：黎贞
朝代：明

远戍玄都万里游，客怀荦荦笑羁留。江南烟雨劳归梦，塞上风云动别愁。抱璞无因朝圣主，曳裾讵肯谒王侯。防身赖有龙泉剑，万丈豪光射斗牛。
辽东春日四首·其四
作者：黎贞
朝代：明

寒云万里远从龙，喜见山河绝域通。礼乐纲维三代盛，车书文轨万方同。题桥空负相如志，投笔长怀定远功。凯奏南还应有日，五羊风月待归篷。